title: Byla C-510/06 P: 2009 m. kovo 19 d. Teisingumo Teismo (pirmoji kolegija) sprendimas byloje Archer Daniels Midland Co. prieš Europos Bendrijų Komisiją (Apeliacinis skundas — Konkurencija — Karteliai — Natrio gliukonato rinka — Baudos — Baudų nustatymo metodo gairės — Bendrijos konkurencijos politika — Vienodas vertinimas — Apyvarta, į kurią reikia atsižvelgti — Lengvinančios aplinkybės)

text:
               16.5.2009

               LT

               Europos Sąjungos oficialusis leidinys

               C 113/3

         2009 m. kovo 19 d. Teisingumo Teismo (pirmoji kolegija) sprendimas byloje Archer Daniels Midland Co. prieš Europos Bendrijų Komisiją
   (Byla C-510/06 P) (1)

   (Apeliacinis skundas - Konkurencija - Karteliai - Natrio gliukonato rinka - Baudos - Baudų nustatymo metodo gairės - Bendrijos konkurencijos politika - Vienodas vertinimas - Apyvarta, į kurią reikia atsižvelgti - Lengvinančios aplinkybės)
   2009/C 113/05
   Proceso kalba: anglų

      Šalys

      Apeliantė: Archer Daniels Midland Co., atstovaujama solisitoriaus M. Garcia

      Kita proceso šalis: Europos Bendrijų Komisija, atstovaujama A. Bouquet ir X. Lewis

      Dalykas

   Apeliacija dėl 2006 m. rugsėjo 27 d. Pirmosios instancijos teismo (trečiosios kolegijos) sprendimo Archer Daniels Midland Co. prieš Europos Bendrijų Komisiją byloje T-329/01, kuriuo Pirmosios instancijos teismas atmetė ieškinį dėl 2001 m. spalio 2 d. galutinio Komisijos sprendimo C (2001) 2931, susijusio su EB sutarties 81 straipsnio ir EEE susitarimo 53 straipsnio taikymo procedūra (byla COMP/E 1/36.756 — natrio gliukonatas), 1 ir 3 straipsnių panaikinimo ir, papildomai, ieškovei paskirtos baudos sumažinimas

      Rezoliucinė dalis

               1.

               Atmesti apeliacinį skundą.

               2.

                  Archer Daniels Midland Co. padengia bylinėjimosi išlaidas

      (1)  OL C 56, 2007 3 10.


title: Byla C-172/12 P: 2013 m. rugsėjo 26 d. Teisingumo Teismo (devintoji kolegija) sprendimas byloje EI du Pont de Nemours and Company prieš Europos Komisiją, DuPont Performance Elastomers LLC, DuPont Performance Elastomers SA (Apeliacinis skunda — Konkurencija — Karteliai — Chloropreno kaučiuko rinka — Kainų nustatymas ir rinkos pasidalijimas — EB 81 straipsnio pažeidimas — Atsakomybės už dukterinės bendrovės neteisėtus veiksmus priskyrimas patronuojančiai bendrovei — Dviejų patronuojančių bendrovių vykdoma bendra kontrolė — Lemiama įtaka — Solidarioji atsakomybė — Senatis — Teisėtas interesas)

text:
               23.11.2013

               LT

               Europos Sąjungos oficialusis leidinys

               C 344/27

         2013 m. rugsėjo 26 d. Teisingumo Teismo (devintoji kolegija) sprendimas byloje EI du Pont de Nemours and Company prieš Europos Komisiją, DuPont Performance Elastomers LLC, DuPont Performance Elastomers SA

   (Byla C-172/12 P) (1)

   (Apeliacinis skunda - Konkurencija - Karteliai - Chloropreno kaučiuko rinka - Kainų nustatymas ir rinkos pasidalijimas - EB 81 straipsnio pažeidimas - Atsakomybės už dukterinės bendrovės neteisėtus veiksmus priskyrimas patronuojančiai bendrovei - Dviejų patronuojančių bendrovių vykdoma bendra kontrolė - Lemiama įtaka - Solidarioji atsakomybė - Senatis - Teisėtas interesas)
   2013/C 344/46
   Proceso kalba: anglų

      Šalys

      Apeliantė: EI du Pont de Nemours and Company, atstovaujama solisitorių J. Boyce ir A. Lyle-Smythe

      Kita proceso šalis: Europos Komisija, atstovaujama V. Bottka ir A. Biolan, DuPont Performance Elastomers LLC, DuPont Performance Elastomers SA, atstovaujama solisitorių J. Boyce ir A. Lyle-Smythe

      Dalykas

   Apeliacinis skundas dėl 2012 m. vasario 2 d. Bendrojo Teismo (septintoji kolegija) sprendimo EI du Pont de Nemours ir kt. prieš Komisiją (T-76/08), kuriuo šis atmetė ieškinį dėl 2007 m. gruodžio 5 d. Komisijos sprendimo C(2007) 5910 galutinis dėl EB 81 straipsnio ir EEE susitarimo 53 straipsnio taikymo procedūros (byla COMP/F/38.629 — Chlopreno kaučiukas), susijusio su karteliu Europos Ekonominės Erdvės (EEE) chloropreno kaučiuko rinkoje dėl rinkos padalijimo ir kainų nustatymo, dalinio panaikinimo ir subsidiaraus ieškovei paskirtos baudos sumažinimo — Bendra įmonė — Atsakomybės už pažeidimą sudarančius veiksmus priskyrimas

      Rezoliucinė dalis

               1)

               Atmesti apeliacinį skundą.

               2)

               EI du Pont de Nemours and Company padengia bylinėjimosi išlaidas.

      (1)  OL C 194, 2012 6 30.


title: Byla T-499/07: 2010 m. liepos 12 d. Bendrojo Teismo nutartis byloje Bulgarija prieš Komisiją

text:
               11.9.2010

               LT

               Europos Sąjungos oficialusis leidinys

               C 246/39

         2010 m. liepos 12 d. Bendrojo Teismo nutartis byloje Bulgarija prieš Komisiją

   (Byla T-499/07) (1)

   ()
   2010/C 246/67
   Proceso kalba: bulgarų
   Septintosios kolegijos pirmininkas nutartimi nurodė išbraukti bylą iš registro.

      (1)  OL C 64, 2008 3 8.


title: Byla C-63/12: 2013 m. lapkričio 19 d. Teisingumo Teismo (didžioji kolegija) sprendimas byloje Europos Komisija prieš Europos Sąjungos Tarybą (Ieškinys dėl panaikinimo — Sprendimas 2011/866/ES — Kasmetinis Europos Sąjungos pareigūnų ir kitų Europos Sąjungos tarnautojų atlyginimų ir pensijų tikslinimas — Pareigūnų tarnybos nuostatai — Pareigūnų tarnybos nuostatų 65 straipsnis — Tikslinimo metodas — Pareigūnų tarnybos nuostatų XI priedo 3 straipsnis — Išlyga dėl išimtinių atvejų — Pareigūnų tarnybos nuostatų XI priedo 10 straipsnis — Didelis ir staigus ekonominės ir socialinės padėties pablogėjimas — Korekcinių koeficientų tikslinimas — Pareigūnų tarnybos nuostatų 64 straipsnis — Tarybos sprendimas — Atsisakymas priimti Komisijos pasiūlymą)

text:
               8.2.2014

               LT

               Europos Sąjungos oficialusis leidinys

               C 39/3

         2013 m. lapkričio 19 d. Teisingumo Teismo (didžioji kolegija) sprendimas byloje Europos Komisija prieš Europos Sąjungos Tarybą

   (Byla C-63/12) (1)

   (Ieškinys dėl panaikinimo - Sprendimas 2011/866/ES - Kasmetinis Europos Sąjungos pareigūnų ir kitų Europos Sąjungos tarnautojų atlyginimų ir pensijų tikslinimas - Pareigūnų tarnybos nuostatai - Pareigūnų tarnybos nuostatų 65 straipsnis - Tikslinimo metodas - Pareigūnų tarnybos nuostatų XI priedo 3 straipsnis - Išlyga dėl išimtinių atvejų - Pareigūnų tarnybos nuostatų XI priedo 10 straipsnis - Didelis ir staigus ekonominės ir socialinės padėties pablogėjimas - Korekcinių koeficientų tikslinimas - Pareigūnų tarnybos nuostatų 64 straipsnis - Tarybos sprendimas - Atsisakymas priimti Komisijos pasiūlymą)
   2014/C 39/05
   Proceso kalba: prancūzų

      Šalys

      Ieškovė: Europos Komisija, atstovaujama J. Currall, D. Martin ir J.-P. Keppenne

      Ieškovės pusėje įstojusi į bylą šalis: Europos Parlamentas, atstovaujamas A. Neergaard ir S. Seyr

      Atsakovė: Europos Sąjungos Taryba, atstovaujama M. Bauer ir J. Herrmann

      Atsakovės pusėje įstojusios į bylą šalys: Čekijos Respublika, atstovaujama M. Smolek, D. Hadroušek ir J. Vláčil, Danijos Karalystė, atstovaujama V. Pasternak Jørgensen ir C. Thorning, Vokietijos Federacinės Respublika, atstovaujama T. Henze ir N. Graf Vitzthum, Ispanijos Karalystė, atstovaujama N. Díaz Abad ir S. Centeno Huerta, Nyderlandų Karalystė, atstovaujama C. Wissels ir M. Bulterman, Jungtinė Didžiosios Britanijos ir Šiaurės Airijos Karalystė, atstovaujama E. Jenkinson ir J. Beeko, padedamų baristerio R. Palmer,

      Dalykas

   Ieškinys dėl panaikinimo — 2011 m. gruodžio 19 d. Tarybos sprendimas 2011/866/ES dėl Komisijos pasiūlymo dėl Tarybos reglamento, kuriuo nuo 2011 m. liepos 1 d. tikslinamas Europos Sąjungos pareigūnų ir kitų Europos Sąjungos tarnautojų darbo užmokestis ir pensijos bei jiems taikytini korekciniai koeficientai (OL L 341, p. 54) — Sąjungos pareigūnų ir tarnautojų darbo užmokesčio ir pensijų kasmetinio tikslinimo metodo nesilaikymas — Atsisakymas patikslinti darbo vietoms taikomus korekcinius koeficientus — Piktnaudžiavimas įgaliojimais — Pareigūnų tarnybos nuostatų 64 ir 65 straipsnių bei XI priedo 1, 3 ir 10 straipsnių pažeidimas — Patere legem quam ipse fecisti principo pažeidimas — Vienodo požiūrio principo pažeidimas — Motyvavimo stoka

      Rezoliucinė dalis

               1.

               Atmesti ieškinį.

               2.

               Priteisti iš Europos Komisijos bylinėjimosi išlaidas.

               3.

               Čekijos Respublika, Danijos Karalystė, Vokietijos Federacinė Respublika, Ispanijos Karalystė, Nyderlandų Karalystė, Jungtinė Didžiosios Britanijos ir Šiaurės Airijos Karalystė ir Europos Parlamentas padengia savo bylinėjimosi išlaidas.

      (1)  OL C 118, 2012 4 21.


title: Byla C-98/16: 2016 m. vasario 17 d. pareikštas ieškinys byloje Europos Komisija/Graikijos Respublika

text:
               25.4.2016

               LT

               Europos Sąjungos oficialusis leidinys

               C 145/25

         2016 m. vasario 17 d. pareikštas ieškinys byloje Europos Komisija/Graikijos Respublika

   (Byla C-98/16)
   (2016/C 145/31)
   Proceso kalba: graikų

      Šalys

      Ieškovė: Europos Komisija, atstovaujama W. Roels ir D. Triantafyllou

      Atsakovė: Graikijos Respublika

      Ieškovės reikalavimai

               —

               Pripažinti, kad priimdama ir palikdama galioti teisės aktus, kurie numato palankesnį mokesčių tarifą, kai turtas paliekamas testamentu ne pelno siekiančioms organizacijoms, įsteigtoms kitoje Europos Sąjungos valstybėje narėje arba Europos ekonominės erdvės šalyje remiantis abipusiškumo išlyga, Graikijos Respublika neįvykdė įsipareigojimų pagal SESV 63 straipsnį ir EEE susitarimo 40 straipsnį;

               —

               priteisti iš Graikijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Graikijos teisės aktai numato sumažintą mokesčių tarifą, kai turtas paliekamas testamentu pelno nesiekiantiems juridiniams asmenims (labdaros organizacijos ir pan.). Vis dėlto, kai turtas paliekamas testamentu analogiškiems užsienio juridiniams asmenims, sumažintas mokesčių tarifas nėra taikomas, nebent pačios suinteresuotos valstybės narės nepripažįsta palankesnių sąlygų, kai turtas paliekamas testamentu pelno nesiekiantiems Graikijos juridiniams asmenims (remiantis abipusiškumo išlyga).

               —

               Šiuose teisės aktuose numatyta kitų Europos Sąjungos valstybių narių ir Europos ekonominės erdvės šalių pelno nesiekiančių juridinių asmenų diskriminacija, ribojanti SESV 63 straipsnyje įtvirtintą laisvą kapitalo judėjimą.

               —

               Šio ribojimo nėra tarp SESV 65 straipsnyje nustatytų išimčių.

               —

               Nepateisinamas siekis sumažinti nacionalinį valstybės biudžetą per pelno nesiekiančių juridinių asmenų vykdomą veiklą (finansinis motyvas nepriimtinas).

               —

               Galiausiai, laisvo kapitalo judėjimo principo pažeidimas, atsiradęs dėl diskriminacijos, negali būti pateisintas abipusiškumo principu.


title: Byla C-464/10: 2011 m. liepos 14 d. Teisingumo Teismo (septintoji kolegija) sprendimas byloje ( Cour d'appel de Mons (Belgija) prašymas priimti prejudicinį sprendimą) État belge prieš Pierre Henfling, Raphaël Davin, Koenraad Tanghe, Tiercé Franco-Belge SA, bankroto administratorius (Apmokestinimas — Šeštoji PVM direktyva — 6 straipsnio 4 dalis — Atleidimas nuo mokesčio — 13 straipsnio B skirsnio f punktas — Azartiniai lošimai — Komisionieriaus (tabako pardavėjo), veikiančio savo paties vardu, bet lažybų veiklą vykdančio komitento sąskaita, teikiamos paslaugos)

text:
               10.9.2011

               LT

               Europos Sąjungos oficialusis leidinys

               C 269/17

         2011 m. liepos 14 d. Teisingumo Teismo (septintoji kolegija) sprendimas byloje (Cour d'appel de Mons (Belgija) prašymas priimti prejudicinį sprendimą) État belge prieš Pierre Henfling, Raphaël Davin, Koenraad Tanghe, Tiercé Franco-Belge SA, bankroto administratorius

   (Byla C-464/10) (1)

   (Apmokestinimas - Šeštoji PVM direktyva - 6 straipsnio 4 dalis - Atleidimas nuo mokesčio - 13 straipsnio B skirsnio f punktas - Azartiniai lošimai - Komisionieriaus (tabako pardavėjo), veikiančio savo paties vardu, bet lažybų veiklą vykdančio komitento sąskaita, teikiamos paslaugos)
   2011/C 269/29
   Proceso kalba: prancūzų

      Prašymą priimti prejudicinį sprendimą pateikęs teismas

      Cour d'appel de Mons

      Šalys pagrindinėje byloje

      Ieškovė: État belge

      Atsakovai: Pierre Henfling, Raphaël Davin ir Koenraad Tanghe, Tiercé Franco-Belge SA bankroto administratoriai

      Dalykas

   Prašymas priimti prejudicinį sprendimą — Cour d'appel de Mons — 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23) 6 straipsnio 4 dalies ir 13 straipsnio B skirsnio f punkto išaiškinimas — Komisionieriaus, veikiančio savo paties vardu, bet komitento, rengiančio šioje direktyvoje nurodytus lošimus ir lažybas, sąskaita, teikiamų paslaugų atleidimas nuo mokesčio.

      Rezoliucinė dalis

   1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas 6 straipsnio 4 dalis ir 13 straipsnio B skirsnio f punktas turi būti aiškinami taip, kad jeigu ūkio subjektas savo paties vardu, bet lažybų veiklą vykdančios įmonės sąskaita, dalyvauja priimant lažybų statymus, kurie atleidžiami nuo pridėtinės vertės mokesčio pagal 13 straipsnio B skirsnio f punktą, pastaroji įmonė pagal šio 6 straipsnio 4 dalį laikoma teikiančia šiam subjektui lažybų paslaugas, kurioms taikomas šis atleidimas.

      (1)  OL C 346, 2010 12 18.


title: Byla T-266/08 P: 2010 m. liepos 2 d. Bendrojo Teismo sprendimas byloje Petrus Kerstens prieš Komisiją (Apeliacinis skundas — Viešoji tarnyba — Pareigūnai — Paskyrimo pakeitimas — Pareigūnų tarnybos nuostatų 7 straipsnis — Tarnybos interesas — Faktinių aplinkybių ir įrodymų iškraipymas — Tarnautojų teismo pareiga motyvuoti — Teisė į gynybą)

text:
               14.8.2010

               LT

               Europos Sąjungos oficialusis leidinys

               C 221/38

         2010 m. liepos 2 d. Bendrojo Teismo sprendimas byloje Petrus Kerstens prieš Komisiją

   (Byla T-266/08 P) (1)

   (Apeliacinis skundas - Viešoji tarnyba - Pareigūnai - Paskyrimo pakeitimas - Pareigūnų tarnybos nuostatų 7 straipsnis - Tarnybos interesas - Faktinių aplinkybių ir įrodymų iškraipymas - Tarnautojų teismo pareiga motyvuoti - Teisė į gynybą)
   2010/C 221/61
   Proceso kalba: prancūzų

      Šalys

      Apeliantas: Petrus Kerstens (Overeisė, Belgija), atstovaujamas advokato C. Mourato

      Kita proceso šalis: Europos Komisija, atstovaujama K. Herrmann ir M. G. Berscheid

      Dalykas

   Apeliacinis skundas dėl 2008 m. gegužės 8 d. Europos Sąjungos Tarnautojų teismo (antroji kolegija) sprendimo Perstens prieš Komisiją (F-119/06, dar nepaskelbtas Rinkinyje) panaikinimo.

      Rezoliucinė dalis

               1.

               Atmesti apeliacinį skundą.

               2.

               Petrus Kerstens padengia savo ir Komisijos bylinėjimosi šioje instancijoje išlaidas.

      (1)  OL C 247, 2008 9 27.


title: Byla F-147/06 2008 m. rugsėjo 4 d. Tarnautojų teismo (antroji kolegija) sprendimas byloje Dragoman prieš Komisiją (Viešoji tarnyba — Bendrasis konkursas — Leidimo laikyti testą žodžiu nesuteikimas)

text:
               6.12.2008

               LT

               Europos Sąjungos oficialusis leidinys

               C 313/55

         2008 m. rugsėjo 4 d. Tarnautojų teismo (antroji kolegija) sprendimas byloje Dragoman prieš Komisiją

   (Byla F-147/06) (1)

   (Viešoji tarnyba - Bendrasis konkursas - Leidimo laikyti testą žodžiu nesuteikimas)
   (2008/C 313/99)
   Proceso kalba: prancūzų
   Šalys

      Ieškovė: Adriana Dragoman (Briuselis, Belgija), atstovaujama advokato S. Mihailescu, vėliau — advokato G.-F. Dinulescu

      Atsakovė: Europos Bendrijų Komisija, atstovaujama K. Herrmann ir M. Velardo
   Dalykas
   Bendrojo konkurso EPSO/AD/44/06-CJ, skirto sudaryti rezervinį teisininkų lingvistų, kurių pagrindinė kalba yra rumunų, sąrašą, atrankos komisijos sprendimo, kuriuo ieškovei suteikiama 18/40 balų už testą raštu ir neleidžiama laikyti šio konkurso testo žodžiu, panaikinimas
   Sprendimo rezoliucinė dalis

               1.

               Atmesti ieškinį.

               2.

               Kiekviena šalis padengia savo bylinėjimosi išlaidas.

      (1)  OL C 42, 2007 2 24, p. 48.


title: Byla T-163/06 2007 m. sausio 22 d. Pirmosios instancijos teismo nutartis BA.LA. DI Lanciotti Vittorio ir kt. prieš Komisiją

text:
               10.3.2007

               LT

               Europos Sąjungos oficialusis leidinys

               C 56/39

         2007 m. sausio 22 d. Pirmosios instancijos teismo nutartis BA.LA. DI Lanciotti Vittorio ir kt. prieš Komisiją

   (Byla T-163/06) (1)

   (2007/C 56/72)

      Proceso kalba: italų

   Pirmosios kolegijos pirmininkas nutartimi nurodė išbraukti bylą iš registro.

      (1)  OL C 190, 2006 8 12.


title: Byla T-218/06 2008 m. rugsėjo 17 d. Pirmosios instancijos teismo sprendimas byloje Neurim Pharmaceuticals (1991) prieš VRDT — Eurim-Pharm Arzneimittel (Neurim PHARMACEUTICALS) (Bendrijos prekių ženklas — Protesto procedūra — Vaizdinio Bendrijos prekių ženklo Neurim PHARMACEUTICALS paraiška — Ankstesni žodiniai Bendrijos ir nacionaliniai prekių ženklai EURIM-PHARM — Apeliacinės procedūros kalba — Terminai — Apeliacijos Apeliacinėje taryboje priimtinumas — Proporcingumo principas — Procedūros pratęsimas — Ankstesnės padėties atkūrimas — Reglamento (EB) Nr. 40/94 59, 78 ir 78a straipsniai — Reglamento (EB) Nr. 2868/95 48 taisyklės 1 dalies c punktas ir 2 dalis, 49 taisyklės 1 dalis ir 96 taisyklės 1 dalis)

text:
               8.11.2008

               LT

               Europos Sąjungos oficialusis leidinys

               C 285/36

         2008 m. rugsėjo 17 d. Pirmosios instancijos teismo sprendimas byloje Neurim Pharmaceuticals (1991) prieš VRDT — Eurim-Pharm Arzneimittel (Neurim PHARMACEUTICALS)

   (Byla T-218/06) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo „Neurim PHARMACEUTICALS“ paraiška - Ankstesni žodiniai Bendrijos ir nacionaliniai prekių ženklai EURIM-PHARM - Apeliacinės procedūros kalba - Terminai - Apeliacijos Apeliacinėje taryboje priimtinumas - Proporcingumo principas - Procedūros pratęsimas - Ankstesnės padėties atkūrimas - Reglamento (EB) Nr. 40/94 59, 78 ir 78a straipsniai - Reglamento (EB) Nr. 2868/95 48 taisyklės 1 dalies c punktas ir 2 dalis, 49 taisyklės 1 dalis ir 96 taisyklės 1 dalis)
   (2008/C 285/65)
   Proceso kalba: vokiečių
   Šalys

      Ieškovė: Neurim Pharmaceuticals (1991) Ltd (Tel Avivas, Izraelis), atstovaujama advokato M. Kinkeldey

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider

      Kita procedūros VRDT apeliacinėje taryboje šalis, įstojusi į bylą Pirmosios instancijos teisme: Eurim-Pharm Arzneimittel GmbH (Piding, Vokietija), atstovaujama advokato T. Raab
   Dalykas
   Ieškinys dėl 2006 m. birželio 2 d. VRDT pirmosios apeliacinės tarybos sprendimo (byla R 74/2006-1), susijusio su protesto procedūra tarp Eurim-Pharm Arzneimittel GmbH ir Neurim Pharmaceuticals (1991) Ltd.

   Rezoliucinė dalis

               1.

               Atmesti ieškinį.

               2.

               Priteisti iš Neurim Pharmaceuticals (1991) Ltd bylinėjimosi išlaidas

      (1)  OL C 237, 2006 9 30.


title: Byla C-490/09: 2011 m. sausio 27 d. Teisingumo Teismo (antroji kolegija) sprendimas byloje Europos Komisija prieš Liuksemburgo Didžiąją Hercogystę (Valstybės įsipareigojimų neįvykdymas — EB 49 straipsnis — Laisvė teikti paslaugas — Kitose valstybėse narėse nei Liuksemburgo Didžioji Hercogystė atliktų laboratorinių tyrimų ir analizės išlaidų nekompensavimas — Nacionalinės teisės aktai, kuriuose nenumatyta, jog už tokius tyrimus ir analizę apmokėtos išlaidos padengiamos jas kompensuojant — Nacionalinės teisės aktai, pagal kuriuos sveikatos priežiūros paslaugų išlaidos padengiamos tik laikantis šių aktų nuostatose numatytų sąlygų)

text:
               12.3.2011

               LT

               Europos Sąjungos oficialusis leidinys

               C 80/5

         2011 m. sausio 27 d. Teisingumo Teismo (antroji kolegija) sprendimas byloje Europos Komisija prieš Liuksemburgo Didžiąją Hercogystę

   (Byla C-490/09) (1)

   (Valstybės įsipareigojimų neįvykdymas - EB 49 straipsnis - Laisvė teikti paslaugas - Kitose valstybėse narėse nei Liuksemburgo Didžioji Hercogystė atliktų laboratorinių tyrimų ir analizės išlaidų nekompensavimas - Nacionalinės teisės aktai, kuriuose nenumatyta, jog už tokius tyrimus ir analizę apmokėtos išlaidos padengiamos jas kompensuojant - Nacionalinės teisės aktai, pagal kuriuos sveikatos priežiūros paslaugų išlaidos padengiamos tik laikantis šių aktų nuostatose numatytų sąlygų)
   2011/C 80/08
   Proceso kalba: prancūzų

      Šalys

      Ieškovė: Europos Komisija, atstovaujama G. Rozet ir E. Traversa

      Atsakovė: Liuksemburgo Didžioji Hercogystė, atstovaujama C. Schiltz ir advokato A. Rodesch,

      Dalykas

   Valstybės įsipareigojimų neįvykdymas — EB 49 straipsnio (SESV 56 straipsnis) pažeidimas — Laisvės teikti paslaugas apribojimas — Nacionalinės nuostatos, pagal kurias nekompensuojamos kitose valstybėse narėse atliktų biomedicinos laboratorijos tyrimų ir analizės išlaidos — Išlaidų padengimas tik tokiu atveju, kai tokie tyrimai ir analizė atliekami tyrimų laboratorijoje, atitinkančioje visas nacionalinės teisės aktuose numatytas sąlygas.

      Rezoliucinė dalis

               1.

               Savo socialinės apsaugos teisės aktuose nenumačiusi galimybės padengti apmokėtas kitoje valstybėje narėje atliktų bylai taikytinos Liuksemburgo socialinės apsaugos kodekso redakcijos 24 straipsnyje nurodytų laboratorijos tyrimų ir analizės išlaidas jas kompensuojant ir numačiusi tik tiesioginį padengimą iš ligonių kasų, Liuksemburgo Didžioji Hercogystė neįvykdė įsipareigojimų pagal EB 49 straipsnį.

               2.

               Atmesti likusią ieškinio dalį.

               3.

               Europos Komisija ir Liuksemburgo Didžioji Hercogystė padengia savo bylinėjimosi išlaidas.

      (1)  OL C 37, 2010 2 13.


title: Byla C-327/15: 2015 m. liepos 2 d. Østre Landsret (Danija) pateiktas prašymas priimti prejudicinį sprendimą byloje TDC A/S/Teleklagenævnet, Erhvervs- og Vækstministeriet

text:
               7.9.2015

               LT

               Europos Sąjungos oficialusis leidinys

               C 294/40

         2015 m. liepos 2 d.Østre Landsret (Danija) pateiktas prašymas priimti prejudicinį sprendimą byloje TDC A/S/Teleklagenævnet, Erhvervs- og Vækstministeriet

   (Byla C-327/15)
   (2015/C 294/52)
   Proceso kalba: danų

      Prašymą priimti prejudicinį sprendimą pateikęs teismas

   Østre Landsret

      Šalys pagrindinėje byloje

      Ieškovė: TDC A/S

      Atsakovės: Teleklagenævnet, Erhvervs- og Vækstministeriet

      Prejudiciniai klausimai

               1.

               Ar 2002 m. kovo 7 d. Direktyva 2002/22/EB dėl universaliųjų paslaugų ir paslaugų gavėjų teisių, susijusių su elektroninių ryšių tinklais ir paslaugomis (Universaliųjų paslaugų direktyva) (1), įskaitant jos 32 straipsnį, draudžia valstybei narei nustatyti taisykles, pagal kurias įmonei neleidžiama pateikti reikalavimo valstybei narei dėl atskiro grynųjų sąnaudų, patirtų teikiant papildomas privalomas paslaugas, kurių neapima šios direktyvos II skyrius, susigrąžinimo, kai įmonės pelnas iš kitų paslaugų, kurias apima įmonės įpareigojimai teikti universaliąsias paslaugas pagal šios direktyvos II skyrių, viršija nuostolius, susijusius su papildomų privalomų paslaugų teikimu?

               2.

               Ar Universaliųjų paslaugų direktyva draudžia valstybei narei nustatyti taisykles, kurios leistų įmonėms pateikti reikalavimą valstybei narei dėl grynųjų sąnaudų, patirtų teikiant papildomas privalomas paslaugas, kurių neapima šios direktyvos II skyrius, susigrąžinimo, tik jei grynosios sąnaudos būtų nepagrįsta našta atitinkamoms įmonėms?

               3.

               Jei į 2 klausimą būtų atsakyta neigiamai, ar valstybė narė gali nuspręsti, kad nėra nepagrįstos naštos, susijusios su papildomų privalomų paslaugų, kurių neapima šios direktyvos II skyrius, teikimu, jei įmonė apskritai gavo pelno iš visų šių paslaugų teikimo, kai tokios paslaugos kyla iš įmonės įpareigojimo teikti universaliąsias paslaugas, ir, be kita ko, gavo pelno iš teikimo paslaugų, kurias ji būtų teikusi ir nebūdama įpareigota teikti universaliąsias paslaugas?

               4.

               Ar Universaliųjų paslaugų direktyva draudžia valstybei narei nustatyti taisykles, pagal kurias paskirtosios įmonės grynosios sąnaudos, susijusios su universaliųjų paslaugų teikimo įpareigojimu remiantis šios direktyvos II skyriumi, turi būti apskaičiuojamos kaip visų pajamų ir visų sąnaudų, susijusių su nagrinėjamų paslaugų teikimu, įskaitant ir tas pajamas bei sąnaudas, kurių įmonė taip pat būtų turėjusi ir nebūdama įpareigota teikti universaliąsias paslaugas, skirtumas?

               5.

               Jeigu aptariamos nacionalinės taisyklės (žr. 1-4 klausimus) taikomos papildomai privalomai paslaugai, kuri turi būti teikiama ne tik Danijoje, tačiau ir Danijoje, ir Grenlandijoje, kuri pagal SESV II priedą yra užjūrio šalis ar teritorija, ar atsakymai į 1–4 klausimus tuomet taip pat taikomi tai įpareigojimo daliai, kuri susijusi su Grenlandija, kai įpareigojimas nustatytas Danijos valdžios institucijų Danijoje įsisteigusiai įmonei ir ta įmonė Grenlandijoje nevykdo kitos veiklos?

               6.

               Kokią svarbą atsakymams į 1–5 klausimus turi SESV 107 straipsnio 1 dalis, 108 straipsnio 3 dalis ir 2011 m. gruodžio 20 d. Komisijos sprendimas dėl SESV 106 straipsnio 2 dalies taikymo valstybės pagalbai, kuri yra skiriama kaip kompensacija už viešąją paslaugą tam tikroms įmonėms, kurioms pavesta teikti visuotinės ekonominės svarbos paslaugas (2)?

               7.

               Kokią svarbą atsakymams į 1–5 klausimus turi minimalaus konkurencijos iškraipymo principas, inter alia, įtvirtintas Universaliųjų paslaugų direktyvos 1 straipsnio 2 dalyje, 3 straipsnio 2 dalyje, preambulės 4, 18, 23 ir 26 konstatuojamosiose dalyse ir IV priedo B dalyje?

               8.

               Jei Universaliųjų paslaugų direktyvos nuostatos draudžia 1, 2 ir 4 klausimuose nurodytus nacionalinius mechanizmus, ar šios nuostatos ir draudimai turi tiesioginį poveikį?

               9.

               Į kokius kitus konkrečius veiksnius reikėtų atsižvelgti vertinant, ar nacionalinis prašymų terminas, aprašytas [13] punkte, ir jo taikymas atitinka ES teisėje įtvirtintus sąžiningo bendradarbiavimo, lygiavertiškumo ir veiksmingumo principus?

      (1)  OL L 108, 2002, p. 51; 2004 m. specialusis leidimas lietuvių k., 13 sk., 29 t., p. 367.

      (2)  OL L 7, 2012, p. 3.


title: Byla F-9/08 2008 m. sausio 18 d. pareikštas ieškinys byloje Rosenbaum prieš Komisiją

text:
               8.3.2008

               LT

               Europos Sąjungos oficialusis leidinys

               C 64/70

         2008 m. sausio 18 d. pareikštas ieškinys byloje Rosenbaum prieš Komisiją

   (Byla F-9/08)
   (2008/C 64/115)
   Proceso kalba: vokiečių
   Šalys

      Ieškovas: Eckehard Rosenbaum (Bona, Vokietija), atstovaujamas advokato H.-J. Rüber

      Atsakovė: Europos Bendrijų Komisija
   Ginčo dalykas bei aprašymas
   Atsakovės sprendimo įdarbinant ieškovą paskirti jį į AD 6/2 lygį panaikinimas
   Ieškovo reikalavimai

               —

               Panaikinti 2007 m. vasario 13 d. Europos Komisijos paskyrimų tarnybos sprendimą paskirti ieškovą į AD 6/2 lygį.

               —

               Pripažinti, kad ieškovas turi būti paskirtas į AD 9 lygį.

               —

               Nepatenkinus pastarojo reikalavimo, pripažinti, kad ieškovas turi būti paskirtas į AD 8 lygį.

               —

               Nepatenkinus pastarųjų dviejų reikalavimų, pripažinti, kad ieškovas turi būti paskirtas į AD 7 lygį.

               —

               Įpareigoti atsakovę sudaryti ieškovui tokias finansines sąlygas, kokias jis būtų turėjęs, jei būtų teisingai paskirtas.

               —

               Priteisti iš atsakovės bylinėjimosi išlaidas.


title: Byla C-187/10: 2011 m. rugsėjo 29 d. Teisingumo Teismo (antroji kolegija) sprendimas byloje ( Raad van State (Nyderlandai) prašymas priimti prejudicinį sprendimą) Baris Unal prieš Staatssecretaris van Justitie (EEB ir Turkijos asociacijos susitarimas — Asociacijos tarybos sprendimas Nr. 1/80 — 6 straipsnio 1 dalies pirma įtrauka — Turkijos pilietis — Leidimas gyventi — Šeimos susijungimas — Sugyventinių gyvenimas skyrium — Leidimo gyventi panaikinimas — Galiojimas atgaline data)

text:
               19.11.2011

               LT

               Europos Sąjungos oficialusis leidinys

               C 340/3

         2011 m. rugsėjo 29 d. Teisingumo Teismo (antroji kolegija) sprendimas byloje (Raad van State (Nyderlandai) prašymas priimti prejudicinį sprendimą) Baris Unal prieš Staatssecretaris van Justitie

   (Byla C-187/10) (1)

   (EEB ir Turkijos asociacijos susitarimas - Asociacijos tarybos sprendimas Nr. 1/80 - 6 straipsnio 1 dalies pirma įtrauka - Turkijos pilietis - Leidimas gyventi - Šeimos susijungimas - Sugyventinių gyvenimas skyrium - Leidimo gyventi panaikinimas - Galiojimas atgaline data)
   2011/C 340/05
   Proceso kalba: olandų

      Prašymą priimti prejudicinį sprendimą pateikęs teismas

      Raad van State

      Šalys pagrindinėje byloje

      Ieškovė: Baris Unal

      Atsakovė: Staatssecretaris van Justitie

      Dalykas

   Prašymas priimti prejudicinį sprendimą — Raad van State — 1980 m. rugsėjo 19 d. Sprendimo Nr. 1/80 dėl asociacijos plėtros, kurį priėmė Europos ekonominės bendrijos ir Turkijos asociacijos susitarimu įsteigta Asociacijos taryba, 6 straipsnio 1 dalies pirmos įtraukos išaiškinimas — Turkijos piliečių teisė gyventi šalyje — Leidimas gyventi šalyje, Turkijos piliečiui išduotas siekiant sudaryti jam sąlygas gyventi su savo partnere — Sugyventinių gyvenimas skyrium, apie kurį nebuvo pranešta kompetentingoms valdžios institucijoms — Leidimo gyventi šalyje atėmimas

      Rezoliucinė dalis

   1980 m. rugsėjo 19 d. EEB ir Turkijos asociacijos tarybos, įsteigtos susitarimu, įsteigiančiu Europos ekonominės bendrijos ir Turkijos asociaciją, sprendimo Nr. 1/80 dėl asociacijos plėtros 6 straipsnio 1 dalies pirma įtrauka turi būti aiškinama taip, kad pagal ją kompetentingoms nacionalinėms institucijoms neleidžiama panaikinti darbuotojo turko leidimo gyventi šalyje galiojimo atgaline data nuo tos dienos, kai nebelieka nacionalinėje teisėje numatyto pagrindo išduoti leidimą gyventi šalyje, jeigu šis darbuotojas turkas nepripažintas kaltu dėl jokių apgaulingų veiksmų ir leidimas panaikinamas pasibaigus 6 straipsnio 1 dalies pirmoje įtraukoje numatytam teisėto vienų metų darbo terminui.

      (1)  OL C 195, 2010 7 17.


title: Byla C-350/09 P: 2010 m. gegužės 12 d. Teisingumo Teismo nutartis byloje Centre de promotion de l'emploi par la micro-entreprise (CPEM) prieš Europos Komisiją (Apeliacinis skundas — Europos socialinis fondas — Konkursas dėl finansavimo — Panaikinimas)

text:
               23.10.2010

               LT

               Europos Sąjungos oficialusis leidinys

               C 288/15

      2010 m. gegužės 12 d. Teisingumo Teismo nutartis byloje Centre de promotion de l'emploi par la micro-entreprise (CPEM) prieš Europos Komisiją

      (Byla C-350/09 P) (1)

      (Apeliacinis skundas - Europos socialinis fondas - Konkursas dėl finansavimo - Panaikinimas)
      (2010/C 288/24)
      Proceso kalba: prancūzų

         Šalys

         Apeliantas: Centre de promotion de l'emploi par la micro-entreprise (CPEM), atstovaujamas advokato C. Bonnefoi

         Kita proceso šalis: Europos Komisija, atstovaujama L. Flynn ir A. Steiblytė

         Dalykas

      Apeliacinis skundas dėl 2009 m. birželio 30 d. Pirmosios instancijos teismo sprendimo CPEM prieš Komisiją (T-444/07), kuriuo Pirmosios instancijos teismas atmetė ieškovo prašymą panaikinti 2007 m. spalio 4 d. Komisijos sprendimą C(2007) 4645, panaikinantį 1999 m. rugpjūčio 17 d. Sprendimu Nr. C(1999) 2645 suteiktą Europos socialinio fondo (ESF) finansinę paramą — Užimtumą ir socialinę sanglaudą skatinantys mikroprojektai — Teisės į gynybą ir vienodo požiūrio principo pažeidimas — Neatsižvelgimas į „bendros atsakomybės“ sąvoką — Teisinio saugumo principo nesilaikymas dėl kelių skirtingų „Vystytojo vadovo“ redakcijų egzistavimo — Abejonės dėl galimybės taikyti 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (OL L 248, p. 1; 2004 m. specialusis leidimas lietuvių k., 1 sk., 4 t., p. 74), kuriuo pagrįstas OLAF Sprendimas

         Rezoliucinė dalis

                  1.

                  Atmesti apeliacinį skundą.

                  2.

                  Priteisti iš Centre de promotion de l'emploi par la micro-entreprise (CPEM) bylinėjimosi išlaidas

         (1)  OL C 312, 2009 12 19.


title: Byla T-54/06: 2011 m. lapkričio 16 d. Bendrojo Teismo sprendimas byloje Kendrion prieš Komisiją (Konkurencija — Karteliai — Pramoninių plastikinių maišų sektorius — Sprendimas, kuriuo nustatytas EB 81 straipsnio pažeidimas — Ūkio subjektas — Solidarioji atsakomybė — Proporcingumas — Vienodas požiūris — Baudos — Didžiausia 10 % apyvartos dydžio riba — Tikroji galimybė sumokėti baudą)

text:
               7.1.2012

               LT

               Europos Sąjungos oficialusis leidinys

               C 6/9

         2011 m. lapkričio 16 d. Bendrojo Teismo sprendimas byloje Kendrion prieš Komisiją

   (Byla T-54/06) (1)

   (Konkurencija - Karteliai - Pramoninių plastikinių maišų sektorius - Sprendimas, kuriuo nustatytas EB 81 straipsnio pažeidimas - Ūkio subjektas - Solidarioji atsakomybė - Proporcingumas - Vienodas požiūris - Baudos - Didžiausia 10 % apyvartos dydžio riba - Tikroji galimybė sumokėti baudą)
   2012/C 6/11
   Proceso kalba: olandų

      Šalys

      Ieškovė: Kendrion NV (Zeist, Nyderlandai), atstovaujama pradžioje advokatų P. Glazener ir C. Meijer, po to — advokatų P. Glazener ir L. Haasbeek

      Atsakovė: Europos Komisija, atstovaujama F. Castillo de la Torre, A. Nijenhuis ir S. Noë

      Dalykas

   Prašymas panaikinti 2005 m. lapkričio 30 d. Komisijos sprendimą C(2005) 4634, susijusį su [EB] 81 straipsnio taikymo procedūra (byla COMP/F/38.354 — Pramoniniai maišai) dėl susitarimo pramoninių plastikinių maišų rinkoje, kiek jis susijęs su ieškove, taip pat prašymas panaikinti arba sumažinti ieškovei skirtą baudą.

      Rezoliucinė dalis

               1.

               Atmesti ieškinį.

               2.

               Priteisti iš Kendrion NV bylinėjimosi išlaidas.

      (1)  OL C 96, 2006 4 22.


title: 2005 m. birželio 28 d. Pirmosios Instancijos Teismo nutartis, Byloje T-147/04 Brian Ross prieš Europos Bendrijų Komisiją (Pareigūnai — Ieškinys dėl panaikinimo ir dėl žalos atlyginimo — Tarnybinės veiklos vertinimo ataskaita — Visiškas ir nuolatinis invalidumas — Suinteresuotumas pareikšti ieškinį — Nepriimtinumas)

text:
               17.9.2005

               LT

               Europos Sąjungos oficialusis leidinys

               C 229/22

      PIRMOSIOS INSTANCIJOS TEISMO NUTARTIS

   2005 m. birželio 28 d.
   Byloje T-147/04 Brian Ross prieš Europos Bendrijų Komisiją
       (1)

   (Pareigūnai - Ieškinys dėl panaikinimo ir dėl žalos atlyginimo - Tarnybinės veiklos vertinimo ataskaita - Visiškas ir nuolatinis invalidumas - Suinteresuotumas pareikšti ieškinį - Nepriimtinumas)
   (2005/C 229/49)
   Proceso kalba: prancūzų
   Byloje T-147/04 Brian Ross, gyvenančio Morpeth (Jungtinė Karalystė), atstovaujamo É. Boigelot, prieš Europos Bendrijų Komisiją, atstovaujamą J. Currall ir G. Berscheid, nurodžiusių adresą dokumentams įteikti Liuksemburge, dėl, pirma, ieškovo tarnybinės veiklos už 2001-2002 m. laikotarpį vertinimo ataskaitos panaikinimo ir, antra, dėl prašymo atlyginti žalą, Pirmosios instancijos teismas (trečioji kolegija), kurį sudaro pirmininkas M. Jaeger, teisėjai V. Tiili ir O. Czúcz; sekretorius H. Jung, 2005 m. birželio 28 d. priėmė nutartį, kurios rezoliucinėje dalyje nurodyta:

               1.

               Atmesti ieškinį kaip nepagrįstą.

               2.

               Kiekviena šalis padengia savo bylinėjimosi išlaidas.

      (1)  OL C 168, 2004 6 26.


title: Byla F-54/07 2007 m. birželio 11 d. pareikštas ieškinys byloje Joseph prieš Komisiją

text:
               25.8.2007

               LT

               Europos Sąjungos oficialusis leidinys

               C 199/50

         2007 m. birželio 11 d. pareikštas ieškinys byloje Joseph prieš Komisiją

   (Byla F-54/07)
   (2007/C 199/97)
   Proceso kalba: prancūzų
   Šalys

      Ieškovė: Anne Joseph (Damaskas, Sirija), atstovaujama advokato N. Lhoëst

      Atsakovė: Europos Bendrijų Komisija
   Ieškovės reikalavimai

               —

               panaikinti 2006 m. liepos 20 d. pasirašytą ieškovės darbo sutartį dėl to, kad ji sudaryta 15 mėnesių nuo 2006 m. spalio 16 d. iki 2008 m. sausio 15 dienos,

               —

               prireikus nurodyti panaikinti 2007 m. vasario 13 d. Komisijos eksplicitinį sprendimą atmesti 2006 m. spalio 20 d. ieškovės pagal Pareigūnų tarnybos nuostatų 90 straipsnio 2 dalį pateiktą skundą,

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškovė prašo panaikinti jos kaip sutartininkės pagal Kitų tarnautojų įdarbinimo sąlygų (KTĮS) 3 a straipsnį sudarytą darbo sutartį dėl to, kad ji sudaryta ne 3 metams, o 15 mėnesių remiantis 2004 m. balandžio 28 d. Komisijos sprendimu dėl maksimalaus nenuolatinių darbuotojų įdarbinimo Komisijos tarnybose laikotarpio ir Sutartininkų įdarbinimo ir darbo Komisijoje tvarkos bendrųjų įgyvendinimo nuostatų (BĮN) 12 straipsniu.
   Ieškovės manymu, 2004 m. balandžio 28 d. Sprendimas, konkrečiai jo 3 straipsnis, yra neteisėtas, nes prieštarauja KTĮS 85 straipsnio 1 dalies pirmajai pastraipai, ir bet kuriuo atveju jis nėra taikomas šioje byloje pagal šio sprendimo 1 straipsnio 2 dalį, nes ieškovė įdarbinta atlikti pagrindines užduotis.
   Be to, ieškovė nurodo, kad BĮN, konkrečiai jų 12 straipsnis, yra neteisėtas, nes jis pažeidžia KTĮS 85 straipsnio 1 dalį ir kad bet kuriuo atveju Komisija pažeidė BĮN 12 straipsnio 1 a ir 1 b dalis, pagal kurias skaičiuojant maksimalų sutartininko įdarbinimo laikotarpį negalima sudėti pagal KTĮS 3 b ir 3 a straipsnius sudarytų sutarčių laikotarpių trukmės.
   Taip pat ieškovė teigia, kad buvo pažeisti nediskriminavimo, gero administravimo ir tarnybos intereso principai.


title: Byla C-521/15: 2015 m. rugsėjo 29 d. pareikštas ieškinys byloje Ispanijos Karalystė/Europos Sąjungos Taryba

text:
               7.12.2015

               LT

               Europos Sąjungos oficialusis leidinys

               C 406/25

         2015 m. rugsėjo 29 d. pareikštas ieškinys byloje Ispanijos Karalystė/Europos Sąjungos Taryba

   (Byla C-521/15)
   (2015/C 406/25)
   Proceso kalba: ispanų

      Šalys

      Ieškovė: Ispanijos Karalystė, atstovaujama A. Rubio González

      Atsakovė: Europos Sąjungos Taryba

      Ieškovės reikalavimai

               —

               Panaikinti 2015 m. liepos 13 d. Tarybos sprendimą (ES) Nr. 2015/1289 (1), kuriuo Ispanijai skiriama bauda už manipuliavimą deficito duomenimis Valensijos autonominėje srityje, arba

               —

               nepatenkinus šio prašymo, sumažinti baudos dydį ir atsižvelgti tik į laikotarpius po 2011 m. lapkričio 13 d., kai įsigaliojo Reglamentas Nr. 1173/2011 (2), ir

               —

               bet kuriuo atveju priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Reglamento Nr. 1173/2011 8 straipsnio 3 dalies ir Sprendimo 2012/678/ES
       (3)
      2 straipsnio 1 ir 3 dalių pažeidimas, nes Ispanijos Karalystei neleista pasinaudoti teise į gynybą. Prieš pradedant nagrinėti bylą, buvo atliktas tyrimas nesilaikant Sprendime 2012/678/ES nustatytos procedūros. Taigi duomenys, kurie buvo gauti per šio sprendimo 2 straipsnio 3 dalies sąlygų neatitinkančius apsilankymus, buvo panaudoti pažeidžiant Ispanijos teisę į gynybą.

      Teisės į gerą administravimą pažeidimas, keik tai susiję su tyrimo grupės sudėtimi. Tai, kad tie patys asmenys vykdė išankstines procedūras, neatitinka objektyvaus nešališkumo principo. Kilo rizika, kad ši grupė linkusi patvirtinti ir retrospektyviai žvelgti į rimtų ir sunkių požymių, kurie buvo išnagrinėti prie pradedant tyrimą, vertinimą. Tyrimo grupei buvo daroma įtaka, dėl kurios iškilo objektyvių abejonių jos nešališkumu.

      Reglamento Nr. 1173/2011 8 straipsnio 1 dalies pažeidimas, nes faktai nėra manipuliacija ar tyrinis arba dėl nerūpestingumo valstybės narės pateikti klaidingi duomenys apie deficitą ir skolą. Pirma, faktai nėra manipuliavimas ar klaidingas statistikos duomenų pateikimas, tai yra paprastas duomenų apie deficitą ir skolą peržiūrėjimas, kuris yra aiškiai ir tinkamai paaiškintas. Antra, duomenys, kuriais, kaip įtariama, buvo manipuliuojama, jokiu atveju neturi reikšmės SESV 121 ir 126 straipsniais Sąjungos institucijoms suteiktiems priežiūros įgaliojimams. Galiausiai, Ispanijos elgesys negali būti laikomas nerūpestingu, nes būtent Ispanijos valdžios institucijos aptiko klaidą, apie ją nedelsdamos pranešė Komisijai ir veikė labai rūpestingai bei sparčiai.

      Sankcijos neproporcingumas, kiek tai susiję su laiko apsektu, į kurį atsižvelgta apskaičiuojant baudą. Laikotarpis, už kurį skirta sankcija, apsiriboja duomenimis, pateiktais nuo 2012 m. teikiamuose pranešimuose, kiek tai susiję su faktais, kurie įvyko po 2011m. lapkričio 13 d., kai įsigaliojo Reglamentas Nr. 1173/201. Tačiau orientacinis dydis turi apsiriboti duomenimis, atitinkančiais 2011 m. į apskaitą įtrauktas sąskaitas.

      (1)  OL L 198, p. 19.

      (2)  2011 m. lapkričio 16 d. Europos Parlamento ir Tarybos reglamentas (ES) Nr. 1173/2011 dėl veiksmingo biudžeto priežiūros vykdymo užtikrinimo euro zonoje (OL L 306, p. 1).

      (3)  2012 m. birželio 29 d. Komisijos deleguotasis sprendimas dėl tyrimų ir baudų, susijusių su manipuliavimu statistiniais duomenimis, kaip nurodyta Europos Parlamento ir Tarybos reglamente (ES) Nr. 1173/2011 dėl veiksmingo biudžeto priežiūros vykdymo užtikrinimo euro zonoje (OL L 306, p. 21).


title: Byla C-381/15: 2017 m. sausio 23 d. Teisingumo Teismo pirmininko nutartis byloje (Audiencia Provincial de Zamora (Ispanija) prašymas priimti prejudicinį sprendimą) Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)

text:
               10.4.2017

               LT

               Europos Sąjungos oficialusis leidinys

               C 112/31

         2017 m. sausio 23 d. Teisingumo Teismo pirmininko nutartis byloje (Audiencia Provincial de Zamora (Ispanija) prašymas priimti prejudicinį sprendimą) Javier Ángel Rodríguez Sánchez/Caja España de Inversiones, Salamanca y Soria SAU (Banco CEISS)

   (Byla C-381/15) (1)

   (2017/C 112/42)
   Proceso kalba: ispanų
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 302, 2015 9 14.


title: Byla C-209/07 2007 m. balandžio 20 d. Supreme Court (Airija) pateiktas prašymas priimti prejudicinį sprendimą byloje Competition Authority prieš Beef Industry Development Society Ltd, Barry Brothers (Carrigmore) Meats Ltd

text:
               23.6.2007

               LT

               Europos Sąjungos oficialusis leidinys

               C 140/15

         2007 m. balandžio 20 d.Supreme Court (Airija) pateiktas prašymas priimti prejudicinį sprendimą byloje Competition Authority prieš Beef Industry Development Society Ltd, Barry Brothers (Carrigmore) Meats Ltd

   (Byla C-209/07)
   (2007/C 140/25)
   Proceso kalba: anglų
   Prašymą priimti prejudicinį sprendimą pateikęs teismas

      Supreme Court (Airija)
   Šalys pagrindinėje byloje
   Ieškovė: Competition Authority
   Atsakovės: Beef Industry Development Society Ltd, Barry Brothers (Carrigmore) Meats Ltd
   Prejudiciniai klausimai
   „Kai teismas mano, jog buvo pakankamai nustatyta, kad:

               a)

               jautienos perdirbimo pramonėje yra perprodukcija, kuri, apskaičiuota per intensyviausią gamybos periodą, sudaro apie 32 %,

               b)

               dėl šio pajėgumo pertekliaus vidutinės trukmės laikotarpiu kils labai žalingos pasekmės visam pramonės sektoriaus rentabilumui,

               c)

               nors, kaip buvo pranešta, šio paklausos viršijimo poveikis ženkliai dar nepasireiškė, nepriklausomi konsultantai nurodė, jog greitu laiku perprodukcija tikriausiai nebus panaikinta įprastomis rinkos priemonėmis, tačiau su laiku dėl perprodukcijos gali būti patirta didelių nuostolių ir galiausiai perdirbėjai ir ūkiai pasitrauks iš šio pramonės sektoriaus,

               d)

               jautienos perdirbėjai, sudarantys apie 93 % šio pramonės sektoriaus jautienos tiekimo rinkos, susitarė imtis veiksmų, kad būtų panaikinta perprodukcija, ir sutinka mokėti mokestį, kuriuo būtų finansuojamos išmokos norintiems nutraukti gamybą perdirbėjams, ir

         minėti perdirbėjai, apimantys dešimt bendrovių, sudaro juridinį asmenį (bendrovę), kurios tikslas — įgyvendinti susitarimą pagal šias sąlygas:

               1.

               ūkiai (vadinami „pasitraukiančiais perdirbėjais“), paskerdžiantys ir perdirbantys 420 000 galvijų per metus, kurie sudaro apie 25 % aktyvaus pajėgumo, sudarys susitarimą su liekančiomis bendrovėmis (vadinamomis „liekantys perdirbėjai“), jog pasitrauks iš šio pramonės sektoriaus ir sutiks su vėliau nurodytomis sąlygomis;

               2.

               pasitraukiantys perdirbėjai pasirašys dvejų metų nekonkuravimo sąlygą, susijusią su galvijienos perdirbimu visoje Airijos saloje;

               3.

               pasitraukiančių perdirbėjų ūkiai bus uždaryti;

               4.

               uždarytų ūkių žemė nebus naudojama jautienos perdirbimui penkerių metų laikotarpiu;

               5.

               pasitraukiantys perdirbėjai gaus dalimis mokamą kompensaciją pagal paskolos susitarimus, kuriuos liekantys perdirbėjai sudarys su bendrove;

               6.

               liekantys perdirbėjai mokės savanoriškus įnašus bendrovei, kurių dydis bus 2 eurai už kiekvieną įprasto procentais išreikšto skaičiaus neviršijantį paskerstą galviją ir 11 eurų už kiekvieną galviją, kuris viršys nurodytą įprastą skaičių;

               7.

               mokesčiai bus naudojami liekančių perdirbėjų paskoloms padengti; mokesčių rinkimas bus nutrauktas, kai paskolos bus grąžintos;

               8.

               pasitraukiančių perdirbėjų pirminiam jautienos apdorojimui naudojama įranga bus parduota tik liekantiems perdirbėjams tam, kad būtų panaudota kaip atsarginė įranga arba atskiroms dalims pakeisti, arba bus išparduota ne Airijos saloje;

               9.

               nebus paveikta liekančių perdirbėjų pasirinkimo laisvė, susijusi su gamyba, kainų nustatymu, pardavimo sąlygomis, importu ir eksportu ir kitais aspektais,

         ir kai sutinkama, kad toks susitarimas pagal EB 81 straipsnio 1 dalį gali itin paveikti valstybių narių tarpusavio prekybą, ar toks susitarimas turi būti suprantamas kaip turintis tikslą, skirtingai nuo poveikio, trukdyti, riboti ar iškraipyti konkurenciją bendrojoje rinkoje ir todėl laikomas nesuderinamu su Europos bendrijos steigimo sutarties 81 straipsnio 1 dalimi?“


title: Byla C-309/11: 2011 m. birželio 17 d. pareikštas ieškinys byloje Europos Komisija prieš Suomijos Respubliką

text:
               27.8.2011

               LT

               Europos Sąjungos oficialusis leidinys

               C 252/23

         2011 m. birželio 17 d. pareikštas ieškinys byloje Europos Komisija prieš Suomijos Respubliką

   (Byla C-309/11)
   2011/C 252/43
   Proceso kalba: suomių

      Šalys

      Ieškovė: Europos Komisija, atstovaujama I. Koskinen ir L. Lozano Palacios

      Atsakovė: Suomijos Respublika

      Ieškovės reikalavimai

               —

               Pripažinti, kad taikydama Arvonlisäverolaki (PVM įstatymas) (1501/1993) 80 straipsnyje nustatytą specialią apmokestinimo schemą kelionių agentūroms, kai kelionės paslaugos parduodamos ne keleiviams, Suomijos Respublika neįvykdė įsipareigojimų pagal 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (1) 306-310 straipsnius.

               —

               Priteisti iš Suomijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Pagal PVM direktyvos 2006/112/EB nuostatas speciali apmokestinimo schema kelionių agentūroms yra taikytina net ir tada, kai kelionės paslaugos parduodamos ne keleiviui. Priešingai, PVM direktyva yra pažeidžiama, kai specialią kelionių agentūroms taikomą apmokestinimo tvarką Suomijos Respublika taiko taip pat paslaugoms, kurias kelionių agentūros teikia viena kitai arba kurias jos teikia kelionių organizatoriams.

      (1)  OL L 347, p. 1.


title: Byla T-198/04 José Félix Merladet 2004 m. gegužės 28 d. pareikštas ieškinys Europos Bendrijų Komisijai

text:
               23.10.2004

               LT

               Europos Sąjungos oficialusis leidinys

               C 262/28

         José Félix Merladet 2004 m. gegužės 28 d. pareikštas ieškinys Europos Bendrijų Komisijai
   (Byla T-198/04)
   (2004/C 262/54)
   Bylos kalba: prancūzų
   2004 m. gegužės 28 d. Europos Bendrijų Pirmosios instancijos teisme buvo pareikštas José Félix Merladet, gyvenančio Overijse (Belgija), atstovaujamo advokato Nicolas Lhoëst, nurodžiusio adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:

               —

               panaikinti pareiškėjo 2001 m. birželio 1 d. – 2002 m. gruodžio 31 d. tarnybinės veiklos vertinimo ataskaitą;

               —

               panaikinti 2004 m. vasario 12 d. aiškų paskyrimų tarnybos sprendimą, kuriuo atmestas pareiškėjo skundas;

               —

               priteisti iš atsakovo bylinėjimosi išlaidas.

         Teisiniai pagrindai ir pagrindiniai argumentai
   Pareiškėjas grįsdamas ieškinį nurodo vertinimo procedūros pažeidimus. Nurodytu laikotarpiu pareiškėjas dirbo Komisijos delegacijoje Nju Delyje (Indija) ir Maputu (Mozambikas), vadovaujamas skirtingų viršininkų. Anot pareiškėjo, tarnybinės veiklos vertinimo ataskaitoje nėra pakankamai atsižvelgta į viršininkų, su kuriais jis dirbo daugiau nei mėnesį, įvertinimus.
   Pareiškėjas taip pat nurodo akivaizdžią vertinimo klaidą ir motyvų trūkumą.


title: Byla C-621/11 P: 2013 m. liepos 18 d. Teisingumo Teismo (ketvirtoji kolegija) sprendimas byloje New Yorker SHK Jeans GmbH & Co. KG, anksčiau — New Yorker SHK Jeans GmbH prieš Vidaus rinkos derinimo tarnybą (prekių ženklams ir pramoniniam dizainui) (VRDT), Vallis K.-Vallis A. & Co. OE (Apeliacinis skundas — Žodinio Bendrijos prekių ženklo FISHBONE registracijos paraiška — Protesto procedūra — Ankstesnis vaizdinis nacionalinis prekių ženklas FISHBONE BEACHWEAR — Ankstesnio prekių ženklo naudojimas iš tikrųjų — Atsižvelgimas į papildomus įrodymus, kurie nebuvo pateikti per nustatytą terminą — Reglamento (EB) Nr. 207/2009 42 straipsnio 2 ir 3 dalys bei 76 straipsnio 2 dalis — Reglamento (EB) Nr. 2868/95 22 taisyklės 2 dalis)

text:
               7.9.2013

               LT

               Europos Sąjungos oficialusis leidinys

               C 260/9

         2013 m. liepos 18 d. Teisingumo Teismo (ketvirtoji kolegija) sprendimas byloje New Yorker SHK Jeans GmbH & Co. KG, anksčiau — New Yorker SHK Jeans GmbH prieš Vidaus rinkos derinimo tarnybą (prekių ženklams ir pramoniniam dizainui) (VRDT), Vallis K.-Vallis A. & Co. OE

   (Byla C-621/11 P) (1)

   (Apeliacinis skundas - Žodinio Bendrijos prekių ženklo FISHBONE registracijos paraiška - Protesto procedūra - Ankstesnis vaizdinis nacionalinis prekių ženklas FISHBONE BEACHWEAR - Ankstesnio prekių ženklo naudojimas iš tikrųjų - Atsižvelgimas į papildomus įrodymus, kurie nebuvo pateikti per nustatytą terminą - Reglamento (EB) Nr. 207/2009 42 straipsnio 2 ir 3 dalys bei 76 straipsnio 2 dalis - Reglamento (EB) Nr. 2868/95 22 taisyklės 2 dalis)
   2013/C 260/16
   Proceso kalba: anglų

      Šalys

      Apeliantė: New Yorker SHK Jeans GmbH & Co. KG, anksčiau — New Yorker SHK Jeans GmbH, atstovaujama Rechtsanwalt V. Spitz

      Kita proceso šalis: Vidaus rinkos derinimo tarnyba (prekių ženklams ir pramoniniam dizainui) (VRDT), atstovaujama P. Geroulakos, Vallis K.-Vallis A. & Co. OE

      Dalykas

   Apeliacinis skundas dėl 2011 m. rugsėjo 29 d. Bendrojo Teismo (šeštoji kolegija) sprendimo New Yorker SHK Jeans prieš VRDT (T-415/09), kuriuo Bendrasis Teismas atmetė žodinio prekių ženklo FISHBONE (18 ir 25 klasių prekėms) paraišką pateikusio asmens ieškinį dėl panaikinimo, pareikštą dėl 2009 m. liepos 30 d. Vidaus rinkos derinimo tarnybos (VRDT) pirmosios apeliacinės tarybos sprendimo R 1051/2008-1, kuriuo iš dalies atmesta apeliacija dėl Protestų skyriaus sprendimo iš dalies atsisakyti registruoti šį prekių ženklą, remiantis nacionalinio prekių ženklo FISHBONE BEACHWEAR (25 klasės prekėms) ir prekyboje naudojamo nacionalinio žymens „Fishbone“ savininko pareikštu protestu — Prekių ženklo naudojimas iš tikrųjų — Atsižvelgimas į papildomus įrodymus

      Rezoliucinė dalis

               1.

               Atmesti ieškinį.

               2.

               Priteisti iš Yorker SHK Jeans GmbH & Co. KG bylinėjimosi išlaidas.

      (1)  OL C 25, 2012 1 28.


title: 2004 m. rugsėjo 2 d. Pirmosios instancijos teismo nutartis, Byloje T-291/02 González y Diez SA prieš Europos Bendrijų Komisiją (EAPB — Valstybės pagalba — Ieškinys dėl panaikinimo — Ieškinio dalyko nebuvimas — Sprendimo priėmimo nereikalingumas — Bylinėjimosi išlaidų paskirstymas)

text:
               4.12.2004

               LT

               Europos Sąjungos oficialusis leidinys

               C 300/40

      PIRMOSIOS INSTANCIJOS TEISMO NUTARTIS

   2004 m. rugsėjo 2 d.
   Byloje T-291/02 González y Diez SA prieš Europos Bendrijų Komisiją (1)

   (EAPB - Valstybės pagalba - Ieškinys dėl panaikinimo - Ieškinio dalyko nebuvimas - Sprendimo priėmimo nereikalingumas - Bylinėjimosi išlaidų paskirstymas)
   (2004/C 300/79)
   Proceso kalba: ispanų
   Byloje T-291/02 González y Diez SA, įsteigta Villabona-Llanera (Ispanija), atstovaujama pradžioje advokatų J. Folguera Crespo, A. Martínez Sánchez ir J. C. Engra Moreno, po to J. Folguera Crespo ir A. Martínez Sánchez, prieš Europos Bendrijų Komisiją, atstovaujamą V. Kreuschitz ir J. L. Buendía Sierra, dėl 2002 m. liepos 2 d. Komisijos sprendimo 2002/827/EAPB dėl 1998, 2000 ir 2001 m. Ispanijos suteiktos pagalbos įmonei González y Diez (OL L 296, 80) 1, 2 ir 5 straipsnių panaikinimo, Pirmosios instancijos teismas (antroji išplėstinė kolegija), susidedantis iš kolegijos pirmininko J. Pirrung, teisėjų A. W. H. Meij, N. J. Forwood, I. Pelikánova ir S.S. Papasavvas; sekretorius: H. Jung, 2004 m. rugsėjo 2 d. priėmė nutartį, kurios rezoliucinėje dalyje nurodyta:

               1)

               Nebėra reikalo priimti sprendimą dėl šio ieškinio.

               2)

               Priteisti iš Komisijos bylinėjimosi išlaidas.

      (1)  OL C 289, 2002 11 23.


title: Byla T-318/15: 2015 m. birželio 17 d. pareikštas ieškinys byloje Zitro IP/VRDT (TRIPLE BONUS)

text:
               10.8.2015

               LT

               Europos Sąjungos oficialusis leidinys

               C 262/35

         2015 m. birželio 17 d. pareikštas ieškinys byloje Zitro IP/VRDT (TRIPLE BONUS)

   (Byla T-318/15)
   (2015/C 262/48)
   Proceso kalba: ispanų

      Šalys

      Ieškovė: Zitro IP Sàrl (Liuksemburgas, Liuksemburgas), atstovaujama advokato A. Canela Giménez

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Su procedūra VRDT susijusi informacija

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodiniai elementai „TRIPLE BONUS“ – Registracijos paraiška Nr. 12 013 629

      Ginčijamas sprendimas: 2015 m. balandžio 15 d. VRDT ketvirtosios apeliacinės tarybos sprendimas byloje R 1648/2014-4

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš VRDT bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 7 straipsnio 1 dalies b ir c punktų pažeidimas.


title: Byla T-221/10: 2012 m. kovo 8 d. Bendrojo Teismo sprendimas byloje Iberdrola prieš Komisiją (Ieškinys dėl panaikinimo — Valstybės pagalba — Pagalbos schema, pagal kurią galima amortizuoti mokesčių tikslais finansinę prestižo vertę įsigyjant užsienio bendrovės akcijų — Sprendimas, kuriuo pagalbos schema pripažinta nesuderinama su bendrąja rinka ir kuriuo nenurodyta susigrąžinti pagalbą — Aktas, dėl kurio reikia priimti įgyvendinančias priemones — Konkrečios sąsajos nebuvimas — Nepriimtinumas)

text:
               21.4.2012

               LT

               Europos Sąjungos oficialusis leidinys

               C 118/23

         2012 m. kovo 8 d. Bendrojo Teismo sprendimas byloje Iberdrola prieš Komisiją

   (Byla T-221/10) (1)

   (Ieškinys dėl panaikinimo - Valstybės pagalba - Pagalbos schema, pagal kurią galima amortizuoti mokesčių tikslais finansinę prestižo vertę įsigyjant užsienio bendrovės akcijų - Sprendimas, kuriuo pagalbos schema pripažinta nesuderinama su bendrąja rinka ir kuriuo nenurodyta susigrąžinti pagalbą - Aktas, dėl kurio reikia priimti įgyvendinančias priemones - Konkrečios sąsajos nebuvimas - Nepriimtinumas)
   2012/C 118/39
   Proceso kalba: ispanų

      Šalys

      Ieškovė: Iberdrola, SA (Bilbao, Ispanija), atstovaujama advokatų X. Ruiz Calzado, M. Núñez-Müller ir J. Domínguez Pérez

      Atsakovė: Europos Komisija, atstovaujama R. Lyal ir C. Urraca Caviedes

      Dalykas

   Prašymas panaikinti 2009 m. spalio 28 d. Komisijos sprendimo 2011/5/EB dėl Ispanijos įgyvendintos finansinės prestižo vertės amortizacijos mokesčių tikslais įsigyjant užsienio bendrovės akcijų Nr. C 45/07 (ex NN 51/07, ex CP 9/07) (OL L 7, 2011, p. 48) 1 straipsnio 1 dalį

      Rezoliucinė dalis

               1.

               Atmesti ieškinį.

               2.

               Iberdrola, SA padengia bylinėjimosi išlaidas.

      (1)  OL C 179, 2010 7 3.


title: Byla F-100/07: 2009 m. kovo 10 d. Tarnautojų teismo (pirmoji kolegija) sprendimas byloje Tsirimiagos prieš Regionų komitetą (Viešoji tarnyba — Pareigūnai — Atlyginimas — Dalies atlyginimo pervedimas ne į darbo vietos šalį — Ankstesniųjų Tarnybos nuostatų VII priedo 17 straipsnio 2 dalies b punktas — Taupomoji būsto sąskaita — Neteisėtai sumokėtų sumų grąžinimas — Sąlygos — Nepastovus pervedimas — Akivaizdus pažeidimo pobūdis)

text:
               1.5.2009

               LT

               Europos Sąjungos oficialusis leidinys

               C 102/38

         2009 m. kovo 10 d. Tarnautojų teismo (pirmoji kolegija) sprendimas byloje Tsirimiagos prieš Regionų komitetą

   (Byla F-100/07) (1)

   (Viešoji tarnyba - Pareigūnai - Atlyginimas - Dalies atlyginimo pervedimas ne į darbo vietos šalį - Ankstesniųjų Tarnybos nuostatų VII priedo 17 straipsnio 2 dalies b punktas - Taupomoji būsto sąskaita - Neteisėtai sumokėtų sumų grąžinimas - Sąlygos - Nepastovus pervedimas - Akivaizdus pažeidimo pobūdis)
   2009/C 102/55
   Proceso kalba: prancūzų

      Šalys

      Ieškovas: Kyriakos Tsirimiagos (Kraainem, Belgija), atstovaujamas advokato M.-A. Lucas

      Atsakovas: Europos Sąjungos Regionų komitetas, atstovaujamas P. Cervilla, padedamo advokato B. Wägenbaur

      Dalykas

   2006 m. lapkričio 21 d. Sprendimo dėl reikalavimo grąžinti sumas, sumokėtas ieškovui, remiantis daliai jo nuo 2004 m. balandžio mėn. iki 2005 m. gegužės mėn. į Prancūziją pervesto atlyginimo taikytu korekciniu koeficientu, dėl tariamo šiam pervedimui nustatytų reikalavimų nesilaikymo, panaikinimas – Prašymas atlyginti nuostolius.

      Sprendimo rezoliucinė dalis

               1.

               Panaikinti 2006 m. lapkričio 21 d. Europos Sąjungos Regionų komiteto sprendimą, iš dalies pakeistą 2007 m. birželio 21 d. Sprendimu, tiek, kiek juo reikalaujama grąžinti sumas, apskaičiuotas pagal K. Tsirimiagos nuo 2004 m. balandžio mėn. iki 2005 m. gegužės mėn. atliktiems pervedimams į taupomąją būsto sąskaitą taikytą korekcinį koeficientą 15 300 eurų sumai.

               2.

               Priteisti iš Europos Sąjungos Regionų komiteto grąžinti K. Tsirimiagos atskaitytą nuo jo atlyginimo sumą, apskaičiuotą taikant korekcinį koeficientą pervedimams į jo taupomąją būsto sąskaitą nuo 2004 m. balandžio mėn. iki 2005 m. gegužės mėn. 15 300 eurų sumai ir sumokėti palūkanas; šios palūkanos skaičiuojamos nuo grąžinimo dienos iki faktinio sumokėjimo pagal Europos centrinio banko nustatytą normą, atitinkamu laikotarpiu taikomą pagrindinėms refinansavimo operacijoms, padidintą dviem punktais.

               3.

               Atmesti likusią ieškinio dalį.

               4.

               Europos Sąjungos Regionų komitetas padengia savo ir pusę ieškovo bylinėjimo išlaidų.

               5.

               Ieškovas padengia pusę savo bylinėjimosi išlaidų.

      (1)  OL C 269, 2007 11 10, p. 73.


title: Byla C-401/07 2007 m. rugpjūčio 29 d. pareikštas ieškinys byloje Europos Bendrijų Komisija prieš Nyderlandų Karalystę

text:
               10.11.2007

               LT

               Europos Sąjungos oficialusis leidinys

               C 269/33

         2007 m. rugpjūčio 29 d. pareikštas ieškinys byloje Europos Bendrijų Komisija prieš Nyderlandų Karalystę

   (Byla C-401/07)
   (2007/C 269/56)
   Proceso kalba: olandų
   Šalys

      Ieškovė: Europos Bendrijų Komisija, atstovaujama H. Van Vliet,

      Atsakovė: Nyderlandų Karalystė
   Ieškovės reikalavimai

               —

               Pripažinti, kad per nustatytą terminą Fleuren Compost BV atžvilgiu neįgyvendinusi 2000 m. gruodžio 13 d. Komisijos sprendimo 2001/521/EB dėl valstybės pagalbos schemos, kurią Nyderlandų Karalystė įgyvendino šešių trąšas perdirbančių įmonių atžvilgiu (1), Nyderlandų Karalystė pažeidė įsipareigojimus pagal EB 249 straipsnio ketvirtąją pastraipą ir minėto sprendimo 2 ir 3 straipsnius.

               —

               Priteisti iš Nyderlandų Respubliką bylinėjimosi išlaidas.

         Ieškinio pagrindai ir pagrindiniai argumentai
   Sprendimu 2001/521 Komisija nurodė Nyderlandams susigrąžinti įmonei Fleuren Compost BV (toliau — Fleuren) suteiktą neteisėtą 487 328,13 euro pagalbą ir palūkanas. Ieškinio šioje byloje pateikimo momentu ši suma dar nebuvo grąžinta. Fleuren iki šiol pateikė tik vieną banko garantiją šiai sumai. Ieškovė teigia, kad tai pažeidžia 1999 m. kovo 22 d. Tarybos reglamento (EB) Nr. 659/1999, nustatančio išsamias EB sutarties 93 straipsnio taikymo taisykles (2), 14 straipsnio 3 dalį, kuri numato veiksmingą Komisijos sprendimo įvykdymą nedelsiant. Be to, Pirmosios instancijos teismas 2004 m. sausio 14 d. Sprendimu atmetė Fleuren ieškinį dėl šio sprendimo (byla T-109/01), o Fleuren nepateikė apeliacinio skundo.
   Ieškovė, be kita ko, nurodo, kad nagrinėjamu atveju taikytina Nyderlandų teisės nuostata taip, kaip ją aiškina Nyderlandų Raad van State, vykdymą daro pernelyg komplikuotu ir užimančiu daug laiko. Pagal šį išaiškinimą pagrindinė suma turėtų būti išsireikalaujama administracinio proceso, o palūkanos — civilinio proceso tvarka. Be to, banko garantijos suteikimas negali būti prilygintas faktiniam pagalbos sumos grąžinimui. Banko garantija nepašalina finansinės naudos, kuria Fleuren jau kelerius metus naudojasi dėl to, kad atsakovė, pažeisdama EB 88 straipsnio 3 dalį, išmokėjo pagalbą Fleuren negavusi Komisijos pritarimo.

      (1)  OL L 189, 2001, p. 13.

      (2)  OL L 83, p. 1.


title: Byla C-440/11 P: 2011 m. rugpjūčio 26 d. Europos Komisijos pateiktas apeliacinis skundas dėl 2011 m. birželio 16 d. Bendrojo Teismo (aštuntoji kolegija) priimto sprendimo sujungtose bylose T-208/08 ir T-209/08 Gosselin Group NV ir Stichting Administratiekantoor Portielje prieš Europos Komisiją

text:
               12.11.2011

               LT

               Europos Sąjungos oficialusis leidinys

               C 331/10

         2011 m. rugpjūčio 26 d. Europos Komisijos pateiktas apeliacinis skundas dėl 2011 m. birželio 16 d. Bendrojo Teismo (aštuntoji kolegija) priimto sprendimo sujungtose bylose T-208/08 ir T-209/08 Gosselin Group NV ir Stichting Administratiekantoor Portielje prieš Europos Komisiją

   (Byla C-440/11 P)
   2011/C 331/17
   Proceso kalba: olandų

      Šalys

      Apeliantė: Europos Komisija, atstovaujama A. Bouquet, S. Noë ir F. Renkes Agerbeek

      Kitos proceso šalys: Gosselin Group NV, buvusi Gosselin World Wide Moving NV, ir Stichting Administratiekantoor Portielje

      Apeliantės reikalavimai

   Apeliantė prašo:

               —

               Panaikinti skundžiamą teismo sprendimą tiek, kiek juo panaikinamas Sprendimas C(2008) 926, iš dalies pakeistas Sprendimu C(2009) 5810, dėl Stichting Administratiekantoor Portielje.

               —

               Atmesti Portielje ieškinį.

               —

               Priteisti iš Portielje bylinėjimosi Bendrajame Teisme ir Teisingumo Teisme išlaidas.

      Apeliacinio skundo pagrindai ir pagrindiniai argumentai

   I.
         Pirmasis apeliacinio skundo pagrindas dėl SESV 101 straipsnio galiojimo asmenims

   Bendrasis Teismas padarė teisės klaidą, aiškindamas sąvoką „įmonė“ ir įrodinėjimo naštos padalijimo taisykles, susijusias su atsakomybės padalijimu EB 81 straipsnio (dabar SESV 101 straipsnis) pažeidimo atveju. Skundžiamo sprendimo 36-50 punktuose koncentruojamasi į neteisingą klausimą, t y. ar Portielje yra įmonė. Reikėjo patikrinti, ar Komisija savo sprendime teisingai rėmėsi tuo, kad Portielje priskirta įmonėms, kurios padarė pažeidimą. Šiems klausimams be apribojimų taikomi Sprendime Akzo Nobel ir kt. (C-97/08 P) (1) išdėstyti principai — įskaitant 100 % akcijų turėjimo prezumpciją.
   II.
         Antrasis apeliacinio skundo pagrindas dėl tam tikros įtakos prezumpcijos paneigimo

   A.
         Pirma dalis

   Bendrasis Teismas akivaizdžiai neteisingai įvertino įrodymus, nes nustatė, kad asmeniniais ryšiais tarp Portielje ir Gosselin buvo susijusi pusė Portielje vadovybės, bet tuo vis tiek norėjo įteigti, kad aptariami vadovai negalėjo turėti tam tikros įtakos Portielje politikai. Susiję asmenys kartu turėjo pakankamai balsų valdyboje, kad galėtų spręsti dėl Portielje politikos.
   B.
         Antra dalis

   Bendrasis Teismas neteisingai nusprendė, kad Portielje, nepaisant asmeninių ryšių, paneigė Teisingumo Teismo praktikoje nustatytą 100 % akcijų turėjimo prezumpciją, nes reikšmingu laikotarpiu nebuvo priimta formalių administracinių sprendimų. Bendrojo Teismo pozicija nesuderinama su funkcionaliu įmonės sąvokos pobūdžiu ir su Sprendime Akzo Nobel ir kt. išdėstytais principais.
   C.
         Trečia dalis

   Be to, Bendrasis Teismas neteisingai nusprendė, kad Portielje paneigė 100 % akcijų turėjimo prezumpciją, nes reikšmingu laikotarpiu neįvyko visuotinis Gosselin akcininkų susirinkimas. Ši Bendrojo Teismo pozicija taip pat nesuderinama su funkcionaliu įmonės sąvokos pobūdžiu ir su Sprendime Akzo Nobel ir kt. išdėstytais principais.

      (1)  2009 m. rugsėjo 10 d. Teisingumo Teismo sprendimas (Rink., 2009, p. I-8237).


title: Byla T-527/08 2008 m. gruodžio 4 d. pareikštas ieškinys byloje Komisija prieš TMT Pragma

text:
               7.2.2009

               LT

               Europos Sąjungos oficialusis leidinys

               C 32/46

         2008 m. gruodžio 4 d. pareikštas ieškinys byloje Komisija prieš TMT Pragma

   (Byla T-527/08)
   (2009/C 32/89)
   Proceso kalba: italų
   Šalys

      Ieškovė: Europos Bendrijų Komisija, atstovaujama advokato M. Moretto, A.M. Rouchaud-Joët ir F. Mirza

      Atsakovė: TMT Pragma Srl (Roma, Italija)
   Ieškovės reikalavimai

               —

               nurodyti atsakovei grąžinti Komisijai pagrindinę 30 700,23 EUR sumą su palūkanomis, apskaičiuotomis pagal Ispanijoje nustatytą palūkanų normą ir skaičiuojamomis nuo 2004 m. rugpjūčio 29 d. iki visiško skolos sumokėjimo;

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Šiuo ieškiniu prašoma nurodyti atsakovei grąžinti 30 700,23 EUR sumą su palūkanomis, t. y. sumą, kuri sudaro dalį ieškovės pervestų lėšų vykdant sutartį Nr. UR-96-SC.1105, sudarytą įgyvendinant ketvirtąją mokslinių tyrimų ir technologinės plėtros programą. Sutartis, sudaryta su kitais Europos mokslinių tyrimų centrais, numatė projekto Integrated urban transport concepts and market orientated urban transport systems/on demand urban transport systems — INTRAMUROS įgyvendinimą.
   Grįsdama savo reikalavimus ieškovė tvirtina, kad 2000 birželio mėn. patikrinus apskaitą paaiškėjo, kad minėto dydžio išlaidos personalui, kelionės ir apgyvendinimo taip pat trumpalaikio vartojimo reikmėms ir informacijos apdorojimo išlaidos nebuvo pagrįstos, ir todėl negalėjo būti įtrauktos į projektą.
   2004 m. liepos 14 d. debeto aviza Komisija nurodė atsakovei gražinti nurodytą suma su palūkanomis, jei ši suma nebūtų grąžinta iš karto.


title: Byla T-429/08: 2009 m. rugsėjo 7 d. Pirmosios instancijos teismo nutartis byloje Grain Millers prieš VRDT — Grain Millers (GRAIN MILLERS)

text:
               24.10.2009

               LT

               Europos Sąjungos oficialusis leidinys

               C 256/37

         2009 m. rugsėjo 7 d. Pirmosios instancijos teismo nutartis byloje Grain Millers prieš VRDT — Grain Millers (GRAIN MILLERS)
   (Byla T-429/08) (1)

   2009/C 256/65

      Proceso kalba: anglų

   Septintosios kolegijos pirmininkas nutartimi nurodė išbraukti bylą iš registro.

      (1)  OL C 313, 2008 12 6.


title: Byla C-283/10: 2010 m. birželio 7 d. Înalta Curte de Casație și Justiție (Rumunija) pateiktas prašymas priimti prejudicinį sprendimą byloje Circul Globus București (Circ & Variete Globus București) prieš Uniunea Compozitorilor și Muzicologilor din România — Asociația pentru Drepturi de Autor — U.C.M.R. — A.D.A

text:
               28.8.2010

               LT

               Europos Sąjungos oficialusis leidinys

               C 234/25

         2010 m. birželio 7 d.Înalta Curte de Casație și Justiție (Rumunija) pateiktas prašymas priimti prejudicinį sprendimą byloje Circul Globus București (Circ & Variete Globus București) prieš Uniunea Compozitorilor și Muzicologilor din România — Asociația pentru Drepturi de Autor — U.C.M.R. — A.D.A

   (Byla C-283/10)
   ()
   2010/C 234/40
   Proceso kalba: rumunų

      Prašymą priimti prejudicinį sprendimą pateikęs teismas

      Înalta Curte de Casație și Justiție

      Šalys pagrindinėje byloje

      Kasatorė: Circul Globus București (Circ & Variete Globus București)

      Kita kasacinio proceso šalis: Uniunea Compozitorilor și Muzicologilor din România — Asociația pentru Drepturi de Autor — U.C.M.R. — A.D.A

      Prejudiciniai klausimai

   Ar Europos Parlamento ir Tarybos direktyvos 2001/29/EB (1) 3 straipsnio 1 dalis turi būti aiškinama taip, kad pagal ją „viešu paskelbimu“ laikytinas:

               a)

               tik paskelbimas visuomenės nariams, nesantiems toje vietoje, iš kurios skelbiama, ar

               b)

               taip pat bet kuris kitas kūrinio skelbimas tiesiogiai viešoje vietoje bet kuriuo kūrinio tiesioginio atlikimo būdu?

         Teigiamai atsakius į klausimo a punktą, ar tai reiškia, jog b punkte nurodytas kūrinių tiesioginis skelbimas visuomenės nariams nepatenka į šios direktyvos taikymo sritį, ar kad jis laikytinas ne kūrinio viešu skelbimu, bet kūrinio viešu atlikimu Berno konvencijos 11 straipsnio 1 dalies i punkto prasme?
   Teigiamai atsakius į klausimo b punktą, ar pagal direktyvos 3 straipsnio 1 dalį valstybėms narėms teisės aktuose leidžiama reglamentuoti teisės viešai skelbti muzikos kūrinius privalomą kolektyvinį administravimą, neatsižvelgiant į skelbimo būdus, net jei ši teisė gali būti administruojama individualiai ir autoriai būtent taip ją administruoja, autoriams nenumatant galimybės atsisakyti jų kūrinių kolektyvinio administravimo?

      (1)  2001 m. gegužės 22 d. Europos Parlamento ir Tarybos Direktyva 2001/29/EB dėl autorių teisių ir gretutinių teisių informacinėje visuomenėje tam tikrų aspektų suderinimo (OL L 167, p. 10; 2004 m. specialusis leidimas lietuvių k., 17 sk., 1 t., p. 230)


title: ELPA Teismo sudėtis

text:
               13.10.2005

               LT

               Europos Sąjungos oficialusis leidinys

               C 253/6

         ELPA TEISMO SUDĖTIS

   (2005/C 253/07)
   ELPA teismo sekretoriaus paskyrimas
   Vadovaujantis ELPA priežiūros institucijos ir Teismo susitarimo 5 protokolo 9 straipsniu, laikotarpiui nuo 2004 m. rugsėjo 1 d. iki 2007 m. rugpjūčio 31 d. ELPA teismo sekretoriumi paskirtas p. Henning Harborg, pakeičiantis p. Lucien Dedichen. P. Henning Harborg prisiekė 2004 m. rugsėjo 28 d. viešame ELPA teismo posėdyje, kaip numatyta ELPA priežiūros institucijos ir Teismo susitarimo 5 protokolo 10 straipnyje.


title: Byla C-361/07 2008 m. sausio 16 d. Teisingumo Teismo nutartis byloje ( Conseil de prud'hommes de Beauvais (Prancūzija) prašymas priimti prejudicinį sprendimą) Olivier Polier prieš Najar EURL (Prašymas priimti prejudicinį sprendimą — Europos Sąjungos pagrindinių teisių chartija — Tarptautinės darbo organizacijos konvencija Nr. 158 — Europos socialinė chartija — Atleidimas iš darbo be priežasties — Akivaizdus Teisingumo Teismo kompetencijos nebuvimas)

text:
               29.3.2008

               LT

               Europos Sąjungos oficialusis leidinys

               C 79/11

         2008 m. sausio 16 d. Teisingumo Teismo nutartis byloje (Conseil de prud'hommes de Beauvais (Prancūzija) prašymas priimti prejudicinį sprendimą) Olivier Polier prieš Najar EURL

   (Byla C-361/07) (1)

   (Prašymas priimti prejudicinį sprendimą - Europos Sąjungos pagrindinių teisių chartija - Tarptautinės darbo organizacijos konvencija Nr. 158 - Europos socialinė chartija - Atleidimas iš darbo be priežasties - Akivaizdus Teisingumo Teismo kompetencijos nebuvimas)
   (2008/C 79/19)
   Proceso kalba: prancūzų
   Prašymą priimti prejudicinį sprendimą pateikęs teismas

      Conseil de prud'hommes de Beauvais

   Šalys

      Ieškovas: Olivier Polier

      Atsakovė: Najar EURL

   Dalykas
   Prašymas priimti prejudicinį sprendimą — Conseil de prud'hommes de Beauvais — Europos Sąjungos pagrindinių teisių chartijos (30 ir 33 straipsniai), Europos socialinės chartijos (24 ir 27 straipsniai) bei Tarptautinės darbo organizacijos konvencijos Nr. 158 dėl atleidimo iš darbo aiškinimas — Darbuotojo atleidimas iš darbo be priežasties — Nacionalinės teisės akto galiojimas minėtų normų atžvilgiu
   Rezoliucinė dalis
   Europos Bendrijų Teisingumo Teismas akivaizdžiai neturi kompetencijos atsakyti į 2007 m. liepos 9 d. Sprendimu Conseil de prud'hommes de Beautais pateiktus klausimus.

      (1)  OL C 269, 2007 11 10.


title: Byla T-587/15: 2015 m. spalio 12 d. pareikštas ieškinys byloje Rose Vision/Komisija

text:
               30.11.2015

               LT

               Europos Sąjungos oficialusis leidinys

               C 398/73

         2015 m. spalio 12 d. pareikštas ieškinys byloje Rose Vision/Komisija

   (Byla T-587/15)
   (2015/C 398/86)
   Proceso kalba: ispanų

      Šalys

      Ieškovė: Rose Vision, S.L. (Posuelo de Alarkonas, Ispanija), atstovaujama advokato J. Marín López

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               pirma, remiantis SESV 263 straipsniu, panaikinti 2015 m. liepos 28 d. Komisijos sprendimą C(2015) 5449 final, susijusį su 5 35  613,20 euro ir palūkanų susigrąžinimu iš Rose Vision, S.L.

               —

               antra, remiantis SESV 272 straipsniu, pripažinti, kad Komisija pažeidė Bendrųjų sąlygų FP7 II.14 punkto 1 dalies a papunktį ir II.22 punkto 5 dalį, siejamus su Rose Vision įmonėje atlikto audito Nr. 11-INFS-025 ir Nr. 11-BA119-016 galutinėmis ataskaitomis, jai dalyvaujant projektuose „Support action to the Integral Satcon Initiative (sISI)“, „Implementing cooperation on Future Internet and ICT Components between Europe and Latin America (FIRST)“, „Supporting the future of the NEM European Technology Platform (FutureNEM)“, „Support Action for the NEM European Technology Platform (4NEM)“ ir „Structural Funds for Regional Research Advancement (SFERA)“.

               —

               trečia, remiantis SESV 272 straipsniu pripažinti, kad audito Nr. 11-INFS-025 ir Nr. 11-BA119-016 galutinės ataskaitos, kuriomis pažeistas Bendrųjų sąlygų FP7 II.14 punkto 1 dalies a papunktis ir II.22 punkto 5 dalis, pagal sutartį yra visiškai teisiškai niekinės, negaliojančios ir neturinčios poveikio.

               —

               ketvirta, remiantis SESV 272 straipsniu, siejamu su SESV 340 straipsnio 1 dalimi, pripažinti, kad Rose Vision neprivalo mokėti Komisijai 5 35  613,20 euro sumos ir palūkanų, nurodytų 2015 m. liepos 28 d. Komisijos sprendime C(2015) 5449 final.

               —

               penkta, remiantis SESV 272 straipsniu, siejamu su SESV 340 straipsnio 1 dalimi, nurodyti Komisijai sumokėti Rose Vision sumas, kurios mokėtinos už Rose Vision dalyvavimą FP7 projektuose ir kurios lygios 1 95  571,13 euro Komisijos projektams sISI, FIRST, FutureNEM, 4NEM ir SFERA, ir 2 17  729,37 euro bei sumas, kurios taps mokėtinomis ateityje pagal Mokslo tyrimų agentūros projektus E-Sponder ir MaPEer SME. Šios sumos yra numatomos ir turės būti perskaičiuotos vėlesnėje proceso stadijoje ir bet kokiu atveju prie reikės pridėti palūkanas, numatytas Bendrųjų sąlygų FP7 II.5 punkto 5 dalyje.

               —

               ir, šešta, remiantis SESV 272 straipsniu, siejamu su SESV 340 straipsnio 1 ir 2 dalimis, priteisti iš Komisijos atlyginti Rose Vision sutartinę žalą, susijusią su Bendrųjų sąlygų FP7 II.14 punkto 1 dalies a papunkčio, II.22 punkto 5 dalies ir II.5 punkto 3 dalies d papunkčio pažeidimu, ir deliktinę žalą, patirtą dėl Rose Vision įtraukimo į išankstinio perspėjimo sistemą, W 2 lygį, dėl šio ieškinio 114 punkte nurodytos sumos ar kitos sumos, kurią Bendrasis Teismas nustatys ex aequo et bono.

      Ieškinio pagrindai ir pagrindiniai argumentai

   Grįsdama ieškinį ieškovė remiasi keturiais pagrindais.

               1.

               Pirmasis ieškinio pagrindas, susijęs su tuo, kad 2012 m. spalio 9 d. audito Nr. 11-INFS-025 galutine ataskaita ir 2013 m. balandžio 22 d. audito Nr. 11-BA119-016 galutine ataskaita pažeidžiamas Bendrųjų sąlygų FP7 II.4 punkto 1 dalies a papunktis, tiek, kiek manoma, kad Rose Vision patirtos išlaidos yra netinkamos finansuoti, nes jos yra nerealios.

               2.

               Antrasis ieškinio pagrindas, susijęs su tuo, kad 2012 m. spalio 9 d. audito Nr. 11-INFS-025 galutine ataskaita ir 2013 m. balandžio 22 d. audito Nr. 11-BA119-016 galutine ataskaita pažeidžiama Bendrųjų sąlygų FP7 II.22 punkto 5 dalis.

               3.

               Trečiasis ieškinio pagrindas, susijęs su tuo, kad Komisijos visų mokėjimų Rose Vision pagal visus septintosios bendrosios programos projektus, kuriuose dalyvavo Rose Vision, sustabdymu ir agentūros mokėjimų sustabdymu po Komisija mokėjimų sustabdymo pažeidžiamas Bendrųjų sąlygų FP7 II.5 punkto 3 dalies d papunktis.

               4.

               Ketvirtasis ieškinio pagrindas, susijęs su tuo, kad Rose Vision įtraukimas į išankstinio perspėjimo sistemą W 2 lygiu neturėjo teisinio pagrindo pagal 2012 m. balandžio 22 d. Bendrojo Teismo sprendimą T-320/09, Planet/Komisija.


title: Byla C-12/13 P: 2013 m. sausio 10 d. Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin pateiktas apeliacinis skundas dėl 2012 m. lapkričio 7 d. Bendrojo Teismo (penktoji kolegija) priimto sprendimo byloje T-574/08 Syndicat des thoniers méditerranéens ir kt. prieš Komisiją

text:
               9.3.2013

               LT

               Europos Sąjungos oficialusis leidinys

               C 71/12

         2013 m. sausio 10 d. Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin pateiktas apeliacinis skundas dėl 2012 m. lapkričio 7 d. Bendrojo Teismo (penktoji kolegija) priimto sprendimo byloje T-574/08 Syndicat des thoniers méditerranéens ir kt. prieš Komisiją

   (Byla C-12/13 P)
   2013/C 71/18
   Proceso kalba: prancūzų

      Šalys

      Apeliantai: Gérard Buono, Jean-Luc Buono, Roger Del Ponte, Serge Antoine Di Rocco, Jean Gérald Lubrano, Jean Lubrano, Jean Lucien Lubrano, Fabrice Marin, Robert Marin, atstovaujami advokatų A. Arnaud ir P.-O. Koubi-Flotte

      Kitos proceso šalys: Europos Komisija, Syndicat des thoniers méditerranéens, Marc Carreno, Jean Louis Donnarel, Jean-François Flores, Gérald Jean Lubrano, Hervé Marin, Nicolas Marin, Sébastien Marin, Serge Antoine José Perez

      Apeliantų reikalavimai

               —

               Panaikinti 2012 m. lapkričio 7 d. Sprendimą byloje T-574/08.

               —

               Nurodyti Sąjungai sumokėti jiems šias sumas:

                           —

                           Gérard Buono (apeliantui Nr. 1) ir Jean Luc Buono (apeliantui Nr. 2), kurie kartu veikia savo laivų GERARD LUC III ir IV atžvilgiu, prašoma sumokėti 1 523 588,94 eurų,

                           —

                           Roger Del Ponte (apeliantui Nr. 3), kuris veikia laivo ROGER CHRISTIAN IV atžvilgiu, prašoma sumokėti 1 068 600 eurų,

                           —

                           Serge Antoine Di Rocco (apeliantui Nr. 4), kuris veikia laivo ANNE ANTOINE II atžvilgiu, prašoma sumokėti 1 094 800 eurų,

                           —

                           Jean Gérald Lubrano (apeliantui Nr. 5), kuris veikia laivo VILLE D'ARZEW II atžvilgiu, prašoma sumokėti 855 628,20 eurų,

                           —

                           Jean Lubrano (apeliantui Nr. 6) ir Jean Lucien Lubrano (apeliantui Nr. 7), kurie kartu veikia savo laivų GERALD JEAN III ir IV atžvilgiu, prašoma sumokėti 1 523 588,94 eurų,

                           —

                           Fabrice Marin (apeliantui Nr. 8) ir Robert Marin (apeliantui Nr. 9), kurie kartu veikia savo laivo ERIC MARIN atžvilgiu, prašoma sumokėti 865 784,59 eurų.

               —

               Papildomai, grąžinti bylą Bendrajam Teismui, kad jis iš naujo priimtų sprendimą remdamasi Teisingumo Teismo sprendimu.

      Apeliacinio skundo pagrindai ir pagrindiniai argumentai

   Apeliantai apeliacinį skundą grindžia trimis pagrindais.
   Pirma, apeliantai kaltina Bendrąjį Teismą klaidingai įvertinus jų patirtą žalą; šiuo atžvilgiu jie remiasi pagrindu, susijusiu su deliktine atsakomybe už neteisėtą aktą.
   Antra, apeliantai tvirtina, kad Bendrasis Teismas neatliko tinkamo žalos, kurią patyrė kiekvienas iš apeliantų atskirai, vertinimo ir taip pažeidė Sąjungos teisės garantuojamas pagrindines teises.
   Trečia, ir papildomai, apeliantai kaltina Bendrąjį Teismą tuo, kad remdamasis valstybių narių teisei bendrais bendraisiais principais nepripažino deliktinės atsakomybės už teisėtą aktą.


title: Byla T-304/12: 2014 m. sausio 16 d. Bendrojo Teismo sprendimas byloje Message Management prieš VRDT — Absacker (ABSACKER of Germany) (Bendrijos prekių ženklas — Protesto procedūra — Vaizdinio Bendrijos prekių ženklo „ABSACKER of Germany“ paraiška — Ankstesnis nacionalinis prekių ženklas ABSACKER — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas)

text:
               22.2.2014

               LT

               Europos Sąjungos oficialusis leidinys

               C 52/35

         2014 m. sausio 16 d. Bendrojo Teismo sprendimas byloje Message Management prieš VRDT — Absacker (ABSACKER of Germany)

   (Byla T-304/12) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo „ABSACKER of Germany“ paraiška - Ankstesnis nacionalinis prekių ženklas ABSACKER - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas)
   2014/C 52/64
   Proceso kalba: vokiečių

      Šalys

      Ieškovė: Message Management GmbH (Vysbadenas, Vokietija), atstovaujama advokato C. Konle

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Pohlmann

      Kita procedūros VRDT apeliacinėje taryboje šalis, įstojusi į bylą Bendrajame Teisme: Absacker GmbH (Kelnas, Vokietija)

      Dalykas

   Ieškinys dėl 2012 m. kovo 21 d. VRDT pirmosios apeliacinės tarybos sprendimo (byla R 1028/2011-1), susijusio su protesto procedūra tarp Absacker GmbH ir Message Management GmbH.

      Rezoliucinė dalis

               1.

               Atmesti ieškinį.

               2.

               Priteisti iš Message Management GmbH bylinėjimosi išlaidas.

      (1)  OL C 273, 2012 9 8.


title: Byla C-8/09: 2009 m. rugsėjo 24 d. Teisingumo Teismo (septintoji kolegija) sprendimas byloje Europos Bendrijų Komisija prieš Belgijos Karalystę (Valstybės įsipareigojimų neįvykdymas — Direktyva 2006/17/EB — Žmogaus audinių ir ląstelių donorystės, įsigijimo, ištyrimo, apdorojimo, konservavimo, laikymo bei paskirstymo kokybės ir saugos standartai — Neperkėlimas per nustatytą terminą)

text:
               21.11.2009

               LT

               Europos Sąjungos oficialusis leidinys

               C 282/15

         2009 m. rugsėjo 24 d. Teisingumo Teismo (septintoji kolegija) sprendimas byloje Europos Bendrijų Komisija prieš Belgijos Karalystę

   (Byla C-8/09) (1)

   (Valstybės įsipareigojimų neįvykdymas - Direktyva 2006/17/EB - Žmogaus audinių ir ląstelių donorystės, įsigijimo, ištyrimo, apdorojimo, konservavimo, laikymo bei paskirstymo kokybės ir saugos standartai - Neperkėlimas per nustatytą terminą)
   2009/C 282/29
   Proceso kalba: prancūzų

      Šalys

      Ieškovė: Europos Bendrijų Komisija, atstovaujama C. Cattabriga ir J. Sénéchal

      Atsakovė: Belgijos Karalystė, atstovaujama D. Haven

      Dalykas

   Valstybės įsipareigojimų neįvykdymas — Nuostatų, būtinų įgyvendinti 2006 m. vasario 8 d. Komisijos direktyvą 2006/17/EB, įgyvendinančią Europos Parlamento ir Tarybos direktyvą 2004/23/EB, nustatančią žmogaus audinių ir ląstelių donorystės, įsigijimo, ištyrimo, apdorojimo, konservavimo, laikymo bei paskirstymo kokybės ir saugos standartus (OL L 38, p. 40), nepriėmimas ar nepranešimas apie jas per nustatytą terminą.

      Rezoliucinė dalis

               1.

               Per nustatytą terminą nepriėmusi 2006 m. vasario 8 d. Komisijos direktyvai 2006/17/EB, įgyvendinančiai Europos Parlamento ir Tarybos direktyvą 2004/23/EB, nustatančią žmogaus audinių ir ląstelių donorystės, įsigijimo, ištyrimo, apdorojimo, konservavimo, laikymo bei paskirstymo kokybės ir saugos standartus, įgyvendinti būtinų įstatymų ir kitų teisės aktų, Belgijos Karalystė neįvykdė įsipareigojimų pagal šią direktyvą.

               2.

               Belgijos Karalystė padengia bylinėjimosi išlaidas.

      (1)  OL C 69, 2009 3 21.


title: Byla T-195/05 2007 m. balandžio 18 d. Pirmosios instancijos teismo sprendimas Deloitte Business Advisory prieš Komisiją (Viešojo paslaugų pirkimo sutartys — Konkursas dėl programų vertinimo veiklos ir kitos veiklos visuomenės sveikatos srityje — Pasiūlymo atmetimas — Interesų konfliktas)

text:
               28.4.2007

               LT

               Europos Sąjungos oficialusis leidinys

               C 96/34

         2007 m. balandžio 18 d. Pirmosios instancijos teismo sprendimas Deloitte Business Advisory prieš Komisiją

   (Byla T-195/05) (1)

   (Viešojo paslaugų pirkimo sutartys - Konkursas dėl programų vertinimo veiklos ir kitos veiklos visuomenės sveikatos srityje - Pasiūlymo atmetimas - Interesų konfliktas)
   (2007/C 96/70)
   Proceso kalba: olandų
   Šalys

      Ieškovė: Deloitte Business Advisory NV (Briuselis, Belgija), atstovaujama advokatų D. Van Heuven, S. Ronse ir S. Logie

      Atsakovė: Europos Bendrijų Komisija, atstovaujama L. Pignataro-Nolin ir E. Manhaeve
   Bylos dalykas
   Prašymas panaikinti, pirma, Komisijos sprendimą, kuriuo atmetamas Euphet pasiūlymas viešajame pirkime „Preliminarioji sutartis dėl („Sveikatos ir vartotojų apsaugos “generalinio direktorato) politinių veiklos sričių įvertinimo, Dalis Nr. 1 (visuomenės sveikata) — konkursas Sanco/2004/01/141“, ir, antra, Komisijos sprendimą sudaryti sutartį su trečiuoju asmeniu.
   Sprendimo rezoliucinė dalis

               1.

               Atmesti ieškinį.

               2.

               Priteisti iš ieškovės Deloitte Business Advisory NV bylinėjimosi išlaidas, įskaitant tas, kurios susijusios su laikinųjų apsaugos priemonių taikymo procedūra.

      (1)  OL C 193, 2005 8 6.


title: Byla T-209/04 Ispanijos Karalystės 2004 m. birželio 10 d. pareikštas ieškinys Europos Bendrijų Komisijai

text:
               7.8.2004

               LT

               Europos Sąjungos oficialusis leidinys

               C 201/24

         Ispanijos Karalystės 2004 m. birželio 10 d. pareikštas ieškinys Europos Bendrijų Komisijai
   (Byla T-209/04)
   (2004/C 201/47)
   Bylos kalba: ispanų
   2004 m. birželio 10 d. Europos Bendrijų Pirmosios instancijos teisme buvo pareikštas Ispanijos Karalystės, atstovaujamos Abogado del Estado N. Díaz Abad, nurodžiusio adresą dokumentams įteikti Liuksemburge, ieškinys Europos Bendrijų Komisijai.
   Pareiškėjas Pirmosios instancijos teismo prašo:

               —

               Pripažinti, kad per protingą laikotarpį nepriėmusi sprendimo dėl Ispanijos Karalystės prašomų įgaliojimų suteikimo, Komisija neįvykdė savo įsipareigojimų pagal Reglamento Nr. 2792/99, iš dalies pakeisto Reglamentu Nr. 2369/02, 7 straipsnio 3 dalį ir todėl turi būti patraukta atsakomybėn dėl neveikimo;

               —

               priteisti iš Komisijos bylinėjimosi išlaidas.

         Teisiniai pagrindai ir pagrindiniai argumentai
   Ispanijos valdžios institucijos kreipėsi į Komisiją, prašydamos taikyti leidžiančias nukrypti nuostatas tam, kad jos galėtų skirti paramą bendrų įmonių įsteigimui, numatytą 1999 m. gruodžio 17 d. Tarybos reglamente (EB) Nr. 2792/99, nustatančiame išsamias Bendrijos struktūrinės paramos žuvininkystės sektoriui taisykles ir tvarką, iš dalies pakeistame 2002 m. gruodžio 20 d. Tarybos reglamentu (EB) Nr. 2369/02 (1). Komisija turi taikyti leidžiančią nukrypti nuostatą tuo atveju, kai laivas yra perduodamas trečiajai šaliai, su kuria Europos Bendrijos nėra sudariusios žvejybos sutarties (Reglamento Nr. 2792/99, iš dalies pakeisto Reglamentu Nr. 2369/02, 7 straipsnio 3 dalis). Nacionalinės valdžios institucijos gali skirti paramą tik iki 2004 m. gruodžio 31 d.
   2004 m. vasario 16 d. Komisijai buvo pateiktas oficialus prašymas priimti sprendimą dėl neišnagrinėtų prašymų. Kadangi nuo to laiko joks sprendimas nebuvo priimtas, Ispanijos Karalystė nusprendė pateikti ieškinį Komisijai, atkreipdama dėmesį taip pat į tai, kad Ispanijos valdžios institucijos, laukdamos Komisijos sprendimo dėl jų prašymo taikyti leidžiančias nukrypti nuostatas, praleido nacionalinės teisės aktuose nustatytą terminą sprendimui priimti.

      (1)  2002 m. gruodžio 20 d. Tarybos reglamentas (EB) Nr. 2369/2002, iš dalies pakeičiantis Tarybos reglamentą (EB) Nr. 2792/1999, nustatantį išsamias Bendrijos struktūrinės paramos žuvininkystės sektoriui taisykles ir tvarką (OL L 358, 2002 1 31, p. 49).


title: Byla T-120/07 2007 m. balandžio 16 d. pareikštas ieškinys byloje MB Immobilien ir MB System prieš Komisiją

text:
               23.6.2007

               LT

               Europos Sąjungos oficialusis leidinys

               C 140/29

         2007 m. balandžio 16 d. pareikštas ieškinys byloje MB Immobilien ir MB System prieš Komisiją

   (Byla T-120/07)
   (2007/C 140/50)
   Proceso kalba: vokiečių
   Šalys

      Ieškovės: MB Immobilien Verwaltungs GmbH (Neukirch/Lausitz, Vokietija) ir MB System GmbH & Co. KG (Nordhausen, Vokietija), atstovaujamos advokato G. Brüggen

      Atsakovė: Europos Bendrijų Komisija
   Ieškovių reikalavimai

               —

               Panaikinti 2007 m. sausio 24 d. Komisijos sprendimą C(2007) 130 galutinis dėl valstybės pagalbos Nr. C 38/2005 (ex NN 52/2004), kurią Vokietija suteikė Biria grupei.

               —

               Priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškovės ginčija 2007 m. sausio 24 d. Komisijos sprendimą C(2007) 130 galutinis, kuriame Komisija nusprendė, kad Vokietijos suteikta valstybės pagalba Bike Systems GmbH & Co Thüringer Zweiradwerk KG, Sachsen Zweirad GmbH ir Biria GmbH (toliau — Biria AG), apimanti tris priemones, yra nesuderinama su bendrąja rinka.
   Pirmoji ieškovė yra Biria AG, antroji — Bike Systems GmbH & Co Thüringer Zweiradwerk KG teisių perėmėja. Ieškovės teigia, kad jos yra tiesiogiai ir konkrečiai susijusios su ginčijamu Komisijos sprendimu.
   Grįsdamos savo ieškinį, ieškovės visų pirma teigia, kad neteisingai aiškinant patvirtintą pagalbos schemą buvo pažeista Bendrijos teisė. Šiomis aplinkybėmis jos teigia, kad Komisija savo sprendime nesirėmė įmonių, turinčių sunkumų, apibrėžimu, kuris pateikiamas jos patvirtintoje pagalbos schemoje.
   Be to, Komisija pažeidė Bendrijos teisę neteisingai įvertindama faktines aplinkybes. Ieškovės šiuo klausimu teigia, kad, priešingai nei teigia Komisija, pagalbos skyrimo metu ginčijamuoju sprendimu suinteresuotos įmonės nebuvo įmonėmis, turinčiomis sunkumų.
   Galiausiai ieškovės nurodo, kad Bendrijos teisė buvo pažeista dėl rimtų motyvavimo klaidų.


title: Byla T-392/09: 2012 m. gruodžio 12 d. Bendrojo Teismo sprendimas byloje 1. garantovaná prieš Komisiją (Konkurencija — Karteliai — Reagentų kalcio karbido ir magnio pagrindu, skirtų plieno ir dujų pramonei, rinka EEE, išskyrus Airiją, Ispaniją, Portugaliją ir Jungtinę Karalystę — Sprendimas, kuriuo konstatuojamas EB 81 straipsnio pažeidimas — Kainų nustatymas ir rinkos pasidalijimas — Pažeidimo priskyrimas — Baudos — 10 % nuo apyvartos riba — Atitinkama apyvarta — Teisė į gynybą — Pareiga motyvuoti — Proporcingumas — 2006 m. Piniginių baudų apskaičiavimo gairės — Mokumas)

text:
               2.2.2013

               LT

               Europos Sąjungos oficialusis leidinys

               C 32/16

         2012 m. gruodžio 12 d. Bendrojo Teismo sprendimas byloje 1. garantovaná prieš Komisiją

   (Byla T-392/09) (1)

   (Konkurencija - Karteliai - Reagentų kalcio karbido ir magnio pagrindu, skirtų plieno ir dujų pramonei, rinka EEE, išskyrus Airiją, Ispaniją, Portugaliją ir Jungtinę Karalystę - Sprendimas, kuriuo konstatuojamas EB 81 straipsnio pažeidimas - Kainų nustatymas ir rinkos pasidalijimas - Pažeidimo priskyrimas - Baudos - 10 % nuo apyvartos riba - Atitinkama apyvarta - Teisė į gynybą - Pareiga motyvuoti - Proporcingumas - 2006 m. Piniginių baudų apskaičiavimo gairės - Mokumas)
   2013/C 32/23
   Proceso kalba: anglų

      Šalys

      Ieškovė: 1. garantovaná a.s. (Bratislava, Slovakija), iš pradžių atstovaujama solisitoriaus M. Powell, baristerių A. Sutton ir G. Forwood, vėliau — advokatų M. Powell, G. Forwood, M. Staroň ir P. Hodál

      Atsakovė: Europos Komisija, atstovaujama J. Bourke, N. von Lingen ir A. Tokar

      Dalykas

   Prašymas panaikinti 2009 m. liepos 22 d. Komisijos sprendimą C(2009) 5791 galutinis, susijusį su EB Sutarties 81 straipsnio ir EEE susitarimo 53 straipsnio taikymo procedūra, (byla COMP/39.396 — Reagentai kalcio karbido ir magnio pagrindu, skirti plieno ir dujų pramonei), tiek, kiek jis susijęs su ieškove bei papildomai prašymas sumažinti šiuo sprendimu ieškovei paskirtą baudą.

      Rezoliucinė dalis

               1.

               Atmesti ieškinį.

               2.

               1. garantovaná a.s. padengia bylinėjimosi išlaidas.

      (1)  OL C 297, 2009 12 5.


title: Byla C-533/09: 2009 m. gruodžio 18 d. pareikštas ieškinys byloje Europos Komisija prieš Portugalijos Respubliką

text:
               27.2.2010

               LT

               Europos Sąjungos oficialusis leidinys

               C 51/23

         2009 m. gruodžio 18 d. pareikštas ieškinys byloje Europos Komisija prieš Portugalijos Respubliką

   (Byla C-533/09)
   2010/C 51/37
   Proceso kalba: portugalų

      Šalys

      Ieškovė: Europos Komisija, atstovaujama H. Støvlbæk ir P. Guerra e Andrade

      Atsakovė: Portugalijos Respublika

      Ieškovės reikalavimai

               —

               pripažinti, kad, taikydama 1991 m. gruodžio 12 d. Teisingumo ministro sprendimą, kuriuo, remiantis Konstitucijos 15 straipsniu, patvirtinama Conselho Consultativo da Procuradoria-Geral da República nuomonė, ir nustatydama Portugalijos pilietybės reikalavimą norintiems verstis notaro profesine veikla, Portugalijos Respublika neįvykdė įsipareigojimų pagal SESV 49 straipsnį, o SESV 51 straipsnio nuostatos yra netaikomos.

               —

               priteisti iš Portugalijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Portugalijoje notaro ginami interesai nėra valstybės interesai. Notaras nei tiesiogiai nei konkrečiai nevykdo viešosios valdžios funkcijų ir nėra viešosios valdžios sudedamoji dalis. SESV 51 straipsnyje nustatyta išimtis Portugalijos notarams netaikoma. 1991 m. gruodžio 12 d. patvirtinta Conselho Consultativo da Procuradoria-Geral da República nuomonė nereiškia, kad Konstitucijos 15 straipsnio 2 dalies nuostatos taikomos notaro profesijai. Portugalijoje notaro funkcijos yra išskirtinai techninio pobūdžio. Jos grindžiamos profesine kompetencija, o ne politiniu pasitikėjimu.